Άρχισαν οι Εργασίες της Τακτικής Εαρινής Συνόδου - Ειδήσεις από την Καθολική Εκκλησία στην Ελλάδα\nΜε τον Αποστολικό Νούντσιο εξετάστηκαν θέματα αμοιβαίου ενδιαφέροντος και συζητήθηκαν επίκαιρα θέματα που αφορούν την Καθολική Εκκλησία στην Ελλάδα μεταξύ των οποίων και η προβλεπόμενη επίσκεψη του Προέδρου της Ιεράς Συνόδου για τις Ανατολικές Εκκλησίας Εκλαμπροτάτου Καρδιναλίου κ. Sandri.\nΤο απόγευμα της ίδιας ημέρας τα μέλη της Ιεράς Συνόδου ταξίδεψαν στη Σύρο, όπου και συνάντησαν και συνεργάστηκαν με το Σεβασμιότατο π. Φραγκίσκο, Πρόεδρο της Συνοδικής Επιτροπής για τη Θεία Λατρεία. Εκεί συνεχίστηκαν οι εργασίες της Συνόδου και εξετάστηκαν λειτουργικά θέματα.\nΟι Ιεράρχες στην Παναγία τη Βρυσιώτισσα\nΜαζί με τους Ιεράρχες συλλειτούργησαν και οι: π. Φραγκίσκος Βιδάλης, Υπεύθυνος του προσκυνήματος και ο π. Γιάννης Σκλάβος εφημέριος της Ποιμαντικής Ενότητας του Κάμπου στην οποία ανήκει και η ενορία του Αγίου Μιχαήλ του Ταραμπάδου, όπου φυλάσσεται η ιστορική Εικόνα της Παναγίας της Νησιώτισσας και στην οποία ανήκει ιδιοκτησιακά και το Προσκύνημα και ο π. Λέων Κισκίνης, εφημέριος Χίου και Λέσβου και Β΄ Γραμματέας της Ιεράς Συνόδου της Καθολικής Ιεραρχίας της Ελλάδος.Οι Σεβασμιότατοι Ιεράρχες επέστρεψαν χθες το μεσημέρι από τη Σύρο όπου είχαν επισκεφθεί το Σεβασμιότατο Πρόεδρο της Συνοδικής Επιτροπής για τη θεία Λατρεία και το απόγευμα στις 7.30 μετέβησαν στο θεομητορικό μας προσκύνημα της Παναγίας της Βρυσιώτισσας και τέλεσα πολυαρχιερατικό Συλλείτουργο όπως είχε προγραμματιστεί.\nΤα ασματικά μέρη της θείας Λειτουργίας εξασφάλισαν οι τρεις μοναχές του μοναχικού Τάγματος «των δούλων του Κυρίου και της Αειπαρθένου Μαρίας», ενώ στο αρμόνιο τα συνόδευε η μουσικός αδ. Γλυκερία.\nΣτο Αρχιερατικό Συλλείτουργο προΐστατο ο τοπικός Ιεράρχης, Σεβασμιότατος π. Νικόλαος ο οποίος και μετά την ανάγνωση του Ιερού Ευαγγελίου μίλησε στους παρόντες και είπε μεταξύ άλλων:\nΣτα σημερινά βιβλικά αναγνώσματα η λέξη που χρησιμοποιείται περισσότερο είναι το επίθετο «νέος» Το δεύτερο ανάγνωσμα, παρμένο από το Βιβλίο της Αποκάλυψης του Ιωάννη μας μίλησε για «νέους ουρανούς και νέα γη», αναφέρθηκε στη «νέα Ιερουσαλήμ» και κατέληγε ως εξής: Και είπε αυτός που καθόταν στο θρόνο: «ιδού όλα τα κάνω καινούργια». Ο Λόγος του Κυρίου μας μίλησε για νέα πράγματα. Ποια όμως μπορούν να είναι αυτά τα νέα πράγματα αφού η ίδια η Γραφή λέει: «ουδέν καινόν υπό τον ήλιον; - είναι τίποτε το καινούριο κάτω από τον ήλιο (Εκκλ. 1,9);».\nΤο μεγαλύτερο όμως «νέο», αδελφοί μου και αδελφές μου, το ακούσαμε λίγο πριν από τον ίδιο τον Ιησού: «σας δίνω νέα εντολή να αγαπάτε ο ένας τον άλλο».\nΝα λοιπόν η μεγάλη καινοτομία! Στη ζωή μας αυτό που είναι πάντα νέο είναι η αληθινή αγάπη, μόνο αυτή μπορεί να δημιουργήσει καταστάσεις καινούριες, να μεταβάλλει ριζικά τη ζωή μας και τον κόσμο όλο. Ίσως μου πείτε μα αυτή η εντολή δεν είναι καινούρια ακούγεται δύο χιλιάδες τώρα χρόνια!\nΈνας διάσημος Γερμανός φιλόσοφος έλεγε: «Αυτό που κάνει ένα άνθρωπο να ξεχωρίζει δεν είναι να βλέπει πρώτος κάτι νέο αλλά να βλέπει ως νέο κάτι που ήδη είναι γνωστό αλλά ίσως έχει ξεχαστεί» (Nietzsche). Η εντολή της αγάπης που δίνει ο Χριστός δεν είναι νέα για το περιεχόμενο της και το αντικείμενό της, αλλά για τον τρόπο με τον οποίο πρέπει να βιώνεται. Ο Ιησούς, που πρώτος μας αγάπησε, μας ζητά να αγαπούμε χωρίς όρους και χωρίς περιορισμούς. Να αγαπούμε όχι μόνο όσους μας αγαπούν αλλά και εκείνους που δεν μας αγαπούν, ακόμη και εκείνους που μας μισούν, να αγαπούμε ακόμη και τους εχθρούς μας.\nΟ Ιησούς δεν μας συμβουλεύει να αγαπούμε ο ένας τον άλλο, ούτε μας παρακαλεί, αλλά μας δίνει εντολή να αγαπούμε.\nΗ αγάπη είναι το διακριτικό του χριστιανού. Αυτό που τον κάνει να ξεχωρίζει από τους άλλους συνανθρώπους του. Ο χριστιανός δεν είναι ένας ψυχρός τηρητής του νόμου, κάποιος που πηγαίνει στην Εκκλησία, ελεεί το συνάνθρωπό του, απαγγέλει προσευχές. Ο χριστιανός είναι πάνω από όλα αυτός που αγαπά.\nΟ χριστιανός είναι εκείνος που πιστεύει στην αγάπη. Πιστεύει πάντοτε. Ακόμη και όταν αυτό του κοστίζει. Και μάλιστα επειδή του κοστίζει. Το να αγαπά κανείς σημαίνει πως πιστεύει στη δύναμη της αγάπης.\nΌσο περισσότερη αγάπη υπάρχει πάνω στη γη τόσο περισσότερος Χριστιανισμός υπάρχει.\nΗ αγάπη δεν είναι ένα ακαθόριστο συναίσθημα ή μια ευσεβής επιθυμία. Ο Ιησούς μας είπε πολύ καθαρά: «Όπως εγώ σας αγάπησα κι εσείς να αγαπάτε ο ένας τον άλλο».\nΕίναι αδιανόητο λοιπόν και καθόλου χριστιανικό στο 2019 να υπάρχουν χριστιανοί που μεταξύ τους δεν αγαπιούνται γιατί δεν ανήκουν στο ίδιο χριστιανικό δόγμα. Αυτή η συμπεριφορά οπουδήποτε και αν παρατηρείται δεν έχει καμία σχέση με το Χριστιανισμό.\nΟι μαθητές του Ιησού όλων των εποχών οφείλουν να αγαπούν όλους τους ανθρώπους, όποια και αν είναι η θρησκεία τους, το δόγμα τους, η πατρίδα τους, η κοινωνική τους θέση, η ιστορία τους. Και αυτό διότι ο κάθε άνθρωπος είναι το αντικείμενο της αγάπης του Θεού. Αν αυτό δεν το επιδιώξουμε και δεν το προσπαθήσουμε τότε όλες οι λατρευτικές μας πράξεις, οι ευλάβειές μας και τα πανηγύρια μας, θα είναι ένας επιδερμικός συναισθηματισμός και μάλιστα στιγμιαίος, μια τυπική και όχι ουσιαστική εκδήλωση πίστης που δεν θα αγγίζει ούτε θα επηρεάζει τη ζωή μας. Η πίστη μας δεν θα είναι τίποτε άλλο από φανταχτερό ένδυμα που το φορούμε σε ώρες υπηρεσίας και θα το αποβάλλουμε σε όλες τις άλλες ώρες. Ο Κύριος όμως μας είπε: «από αυτό θα γνωρίσουν οι άλλοι ότι είστε μαθητές μου, αν αγαπάτε ο ένας τον άλλο».\nΟ κόσμος σήμερα περισσότερο παρά ποτέ έχει ανάγκη από αυτή την αγάπη, την έχει ανάγκη η ίδια η Εκκλησία, την έχει ανάγκη η μικρή μας κοινωνία. Η κάθε μια και ο κάθε ένας μας πρέπει να δώσει λίγη αγάπη στον συνάνθρωπό του, στο διπλανό του, στην οικογένειά του, στην ευρύτερη οικογένεια, που είναι η Εκκλησία και στην ακόμη πιο ευρύτερη που είναι η ανθρώπινη κοινωνία. Πρέπει όλοι οι Χριστιανοί να γίνουμε όργανα της αγάπης του Θεού για τον άνθρωπο, όχι με τα λόγια αλλά με την ίδια τη ζωή μας και αυτό είναι δύσκολο, ευτυχώς όμως όχι ακατόρθωτο, χρειάζονται συνεχείς προσπάθειες γι’ αυτό και είναι πάντα νέο.\nΜετά τη θεία Λειτουργία οι Ιεράρχες και οι άλλοι ιερείς συλλειτουργοί επισκέφθηκαν την μοναχική κοινότητα των Αδελφών και τις συγχάρηκαν για την γρήγορη προσαρμογή τους στο περιβάλλον και στην παράδοση της τοπικής Εκκλησίας και για το γεγονός ότι ήδη μέσα σε ένα χρονικό διάστημα οκτώ μηνών, που βρίσκονται στο νησί της Τήνου, μπορούν και επικοινωνούν και με την ελληνική γλώσσα.\nΟι Αδελφές, θεωρώντας ήδη τους εαυτούς τους Κυκλαδίτισσες πρόσφεραν στους Ιεράρχες παραδοσιακό κέρασμα και εξέφρασαν τη χαρά τους γι’ αυτή την παρουσία όλων των μελών της Ιεραρχίας στο Προσκύνημα της Παναγίας της Βρυσιώτισσας και στους χώρους που έχουν διατεθεί για την κατοικία τους.


Κινητές μονάδες εμβολιασμού στο Π.Θ.\nΤελευταία ενημέρωση: 2021-10-22, 09:35:57\nΤην επόμενη εβδομάδα αναμένεται να εγκατασταθούν στα συγκροτήματα του Πανεπιστημίου Θεσσαλίας κινητές μονάδες της 5ης ΥΠΕ για τον εμβολιασμό φοιτητών, καθηγητών και προσωπικού του ιδρύματος, που μέχρι και σήμερα δεν έχουν εμβολιαστεί για τον κορονοϊό.\nΣύμφωνα με τον αντιπρύτανη Οικονομικών, Προγραμματισμού και Ανάπτυξης του Πανεπιστημίου Θεσσαλίας, Χαράλαμπο Μπιλλίνη, το Υπουργείο Παιδείας με έγγραφό του ζήτησε από τα ιδρύματα να προχωρήσουν στη δημιουργία εμβολιαστικών κέντρων στις εγκαταστάσεις τους. «Εμείς δεν έχουμε ούτε το προσωπικό για να στελεχώσει τέτοια κέντρα, ούτε τον εξοπλισμό, ούτε τον κατάλληλο χώρο και ζητήσαμε τη συνδρομή της 5ης ΥΠΕ», ανέφερε.\nΣτο πλαίσιο αυτό, δύο κινητές μονάδες εμβολιασμού θα εγκαθίστανται ανά εβδομάδα ή δέκα μέρες σε δύο πανεπιστημιακά συγκροτήματα, προκειμένου όσοι το επιθυμούν να εμβολιάζονται. Οι μονάδες είναι στελεχωμένες από έξι άτομα προσωπικό η κάθε μία και φέρουν τον απαιτούμενο εξοπλισμό.\nΦοιτητές, καθηγητές και προσωπικό, που θα θελήσουν να εμβολιαστούν, θα λάβουν το εμβόλιο της Pfizer. Απαραίτητη προϋπόθεση οι ενδιαφερόμενοι να έχουν μαζί τους τον ΑΜΚΑ τους. Με την παρέλευση 21 ημερών από την πρώτη δόση, οι μονάδες θα επιστρέφουν στα ίδια συγκροτήματα, προκειμένου να χορηγήσουν και τη δεύτερη δόση.\nΣτόχος, να θωρακιστεί η συνέχιση της λειτουργίας του Πανεπιστημίου Θεσσαλίας, όπου προς το παρόν ο αριθμός των κρουσμάτων είναι πολύ μικρός, μόλις 14 και στις πέντε πόλεις, από τις 4 Οκτωβρίου. Σημειώνεται ότι τα 5 κρούσματα καταγράφτηκαν στον Βόλο και τα 6 στη Λάρισα.\nΣε αυτό φαίνεται να έχουν συμβάλει τόσο το υψηλό ποσοστό εμβολιαστικής κάλυψης των μελών του, στο 72% οι φοιτητές, στο 92% οι καθηγητές και περίπου στο 80% το υπόλοιπο προσωπικό, αλλά και το γεγονός ότι καθημερινά γίνεται πλήρης έλεγχος όσων εισέρχονται στις εγκαταστάσεις του Πανεπιστημίου Θεσσαλίας.\n«Το θέμα που μας απασχολεί είναι να μπορέσουμε να κρατήσουμε ανοιχτό το Πανεπιστήμιο Θεσσαλίας. Μας προβληματίζει η διασπορά του ιού τόσο στη Μαγνησία, όσο και στη Λάρισα. Ελπίζουμε να αντέξουμε έως τα Χριστούγεννα. Πρόκειται για έναν διαρκή αγώνα δρόμου», σημείωσε ο πρύτανης του Πανεπιστημίου Θεσσαλίας Ζήσης Μαμούρης.


Η Ελλάδα έκανε “τσεκ άουτ” από τα Μνημόνια… αλλά ποτέ δεν θα φύγει\nΟ Εργατικός Αγώνας, για την πληρέστερη ενημέρωση των αναγνωστών του, αναδημοσιεύει τα στοιχεία που παραθέτει ο καθηγητής οικονομικής ανάλυσης στο Πανεπιστήμιο Πειραιά Θεόδωρος Πελαγίδης, χωρίς φυσικά να συμφωνεί με τις εκτιμήσεις του για το “αναπόφευκτο” της παραμονής της χώρας μας στην ΕΕ.\nΜετά από οκτώ χρόνια επώδυνων προγραμμάτων διάσωσης, αυτή την εβδομάδα η Ελλάδα άφησε πίσω της, τεχνικά, την εποχή των προγραμμάτων διάσωσης υπαγορευμένων από τους πιστωτές.\nΩστόσο, παρά τις αισιόδοξες απόψεις που εκφράζονται τόσο από την ελληνική κυβέρνηση, όσο και από τους αξιωματούχους της Ευρωζώνης, πολλοί πιστεύουν ότι η χώρα, για να παραφράσω το τραγούδι “Hotel California”, μπορεί να έκανε 'τσεκ άουτ' αλλά ποτέ δεν θα φύγει.\nΑυτό αναφέρει στην τελευταία του ανάλυση ο συνεργάτης του Brookings, Θεόδωρος Πελαγίδης, καθηγητής οικονομικής ανάλυσης στο Πανεπιστήμιο Πειραιά.\nΣύμφωνα με τον ίδιο σπάνια ο διεθνής Τύπος έχει αναδείξει τους ενόχους και τις αιτίες της απαισιοδοξίας, δίνοντας έμφαση στις αδυναμίες της οικονομίας που δεν αντιμετωπίστηκαν στα πλαίσια τριών διαδοχικών προγραμμάτων διάσωσης.\nΣε αυτές περιλαμβάνονται: η αναποτελεσματική δημόσια διοίκηση, η μαύρη οικονομία της αγοράς, η διαφθορά και η φοροδιαφυγή, η αργή και αναποτελεσματική δικαιοσύνη και τα πολυάριθμα διοικητικά εμπόδια στις εξαγωγές και τις επενδύσεις.\nΆλλες ελλείψεις των τριών προγραμμάτων διάσωσης περιλαμβάνουν μια μεγάλη τάση για την εφαρμογή μέτρων λιτότητας.\nΑυτά είναι όλα, τουλάχιστον σε κάποιο βαθμό, τα μεγάλα προβλήματα.\nΜάλιστα ο κ. Πελαγίδης επισημαίνει τα παραπάνω με μερικά γραφήματα, χρήσιμα για την εξαγωγή ασφαλών συμπερασμάτων.\nΤο πρώτο γράφημα δείχνει ότι παρά τη μεγάλη προοδευτικότητα στους φορολογικούς συντελεστές, τα φορολογικά έσοδα είναι χαμηλά.\nΑυτό δεν οφείλεται στη φοροδιαφυγή, αλλά στην υψηλή και προοδευτική φορολογική επιβάρυνση: Υπάρχουν λίγοι εργαζόμενοι, και μάλιστα λιγότεροι σε υψηλότερα εισοδήματα, που κατέβαλλαν το μεγαλύτερο μέρος του φόρου εισοδήματος φυσικών προσώπων.\nΤώρα που η φορολογική βάση έχει κινηθεί σε μεγάλο βαθμό σε χαμηλότερα επίπεδα, τα φορολογικά έσοδα αρχίζουν να αυξάνονται.\nΤο Σχήμα 2 δείχνει αυτό το ατυχές συνδυασμένο αποτέλεσμα όταν το μερίδιο των πρώην μισθωτών εργαζομένων είναι χαμηλό ως ποσοστό του συνολικού πληθυσμού μαζί με το έλλειμμα στα φορολογικά έσοδα.\nΔείτε επίσης πώς η κατάσταση έχει επιδεινωθεί από το 2009!\nΣυνεπώς, η κυβέρνηση, για να επιτύχει το υποσχεθέν πρωτογενές πλεόνασμα του ΑΕΠ του 3,5%, θα επιλέξει να διπλασιάσει τους φόρους.\nΠράγματι, η κυβέρνηση ΣΥΡΙΖΑ φαίνεται ότι το έκανε αυτό με κάποιο ενθουσιασμό, καθώς η υπερφορολόγηση και το πρωτογενές πλεόνασμα ευθυγραμμίζεται με την αριστερή ιδεολογία της εκτεταμένη αναδιανομή εισοδήματος.\nΈτσι, η Ελλάδα έχει σήμερα καθολικά υψηλούς φόρους και επιβαρύνσεις ανά απασχολούμενο - γεγονός που έχει διαβρώσει τη φορολογική βάση σε πολλές αγορές.\nΕάν προστεθούν οι γνωστές θεσμικές αδυναμίες, οι οποίες αναφέρονται συχνά από τους διεθνείς αναλυτές, τους πιστωτές και τους εμπειρογνώμονες, τότε είναι εύκολο να εξηγηθεί η τεράστια ποσότητα άμμου στους τροχούς της ανάπτυξης.\nΈτσι, το μεγάλο χρέος δεν είναι το μεγαλύτερο εμπόδιο για την ανάκαμψη - ο χειρότερος ένοχος είναι η υπερβολική επιβάρυνση και οι υψηλού κινδύνου εισφορές, οι οποίες δεν ανταμείβονται.\nΜαζί, ακυρώνουν κάθε πιθανή αύξηση του διαθέσιμου εισοδήματος, διαβρώνουν την φορολογητέα παραγωγική βάση της οικονομίας, μειώνουν τις προσλήψεις και πιέζουν τους μισθούς.\nΟι υπερβολικοί φόροι και επιβαρύνσεις καταστρέφουν επίσης τα κίνητρα για εργασία και νέες επενδύσεις, οδηγώντας σχεδόν μισό εκατομμύριο νέους να μεταναστεύσουν, γεγονός που επιδεινώνει το δημογραφικό πρόβλημα της Ελλάδας.\nΚαι, τελευταίο αλλά εξίσου σημαντικό, δίνουν μια τεράστια ώθηση στη μαύρη οικονομία της αγοράς, καθώς οι οικονομικοί παράγοντες προσπαθούν να αποφύγουν τη φτηνή φορολογία.\nΑξίζει να σημειωθεί ότι για μια ημερήσια κέρδη 100 ευρώ, ένας επαγγελματίας πρέπει να πληρώσει 45 ευρώ φόρο εισοδήματος, 28 ευρώ προς ΕΦΚΑ, 10 ευρώ στο φόρο αλληλεγγύης, και μια προκαταβολή φόρου για το επόμενο έτος που εξατμίζει το υπόλοιπα 17 ευρώ (δεν είναι για γέλια...).\nΚαι αναμένουμε ότι η χώρα αυτή θα ανακάμψει προσελκύοντας ξένες επενδύσεις;\nΠαραδόξως, όταν η ΕΕ εξέφρασε την αλληλεγγύη και την υποστήριξή της με τη χορήγηση πολλών δισεκατομμυρίων, οι Έλληνες αντιτάχθηκαν στην ένταξη στο ευρώ.\nΤώρα, ελλείψει χρημάτων διάσωσης, η πλειοψηφία των Ελλήνων είναι υπέρ του ευρώ.\nΕίναι σαν το "Hotel California".\nΗ Ευρωζώνη είναι "... ένα τόσο όμορφο μέρος".\nΑλλά ίσως μόνο επειδή δεν υπάρχει άλλο μέρος για να πάει κανείς, καταλήγει ο κ. Πελαγίδης.


Ζητούν «αίμα» οι Ιταλοί μετά το φιάσκο - World Championship Qualifications - Novasports.gr\n21/03/2018 • 22:05\nΛεονταράκης και Καργιώτη Πρωταθλητές στην τοιχοσφαίριση\n21/03/2018 • 21:56\nΣυνεργασία Παναθηναϊκού και Privacy Advocate\nΖητούν «αίμα» οι Ιταλοί μετά το φιάσκο\nΟ ιταλικός Τύπος καταφέρεται κατά παικτών και τεχνική ηγεσίας, μετά την αποτυχημένη προσπάθεια πρόκρισης στην τελική φάση του παγκοσμίου κυπέλλου της Ρωσίας, μέσω των μπαράζ.\n14/11/2017 • 12:48\nΟ ιταλικός Τύπος καταφέρεται κατά παικτών και τεχνική ηγεσίας, μετά την αποτυχημένη προσπάθεια πρόκρισης στην τελική φάση του παγκοσμίου κυπέλλου της Ρωσίας, μέσω των μπαράζ. Οι γείτονες δεν κατάφεραν να ξεπεράσουν το εμπόδιο της Σουηδίας και ήδη ζητούν να υπάρξουν αλλαγές σε πολλά επίπεδα στη «σκουάντρα ατζούρα».\nΗ ιταλική εφημερίδα «Gazzetta dello Sport» έχει ως τίτλο «Τέλος» και αναφέρει χαρακτηριστικά: «Η Ιταλία εκτός Μουντιάλ έπειτα από 60 χρόνια. Με το 0-0 κόντρα στη Σουηδία, με τον Βεντούρα να παραιτείται: “Πρέπει να μιλήσω με τον πρόεδρο”. Δάκρια στο αντίο του μεγάλου αρχηγού Μπουφόν. Όλοι σπίτι σας: για να ξεκινήσουμε από την αρχή. Μοιάζει με την... αποκάλυψη».\nΑπό την πλευρά της, η εφημερίδα «Corrire dello sport» αναφέρει στον τίτλο της: «Όλοι έξω». Επίσης, αναφέρει για τη ρεβάνς της Ιταλίας με τη Σουηδία: «Η Ιταλία εκτός Μουντιάλ μετά από 60 χρόνια. Δάκρυα και απολογητικές δηλώσεις Μπουφόν στο αντίο του από την εθνική, αλλά δεν πρέπει να είναι ο μόνος».\nΚαυστική εμφανίζεται στο πρωτοσέλιδό της η εφημερίδα «Tuttosport», η οποία αναφέρει: «Όλοι σπίτια». Και υπογραμμίζει στη συνέχεια: «Το αξίζαμε. Η Ιταλία εκτός Μουντιάλ. Πήγε χρόνια πίσω με το 0-0 κόντρα στη Σουηδία για τα μπαράζ, που δεν ήταν αρκετό για να συνεχίσει στη διοργάνωση και να αποφύγει την ντροπή. Δεν συνεχίζει ο Βεντούρα. Ο Μπουφόν ανακοίνωσε με δάκρυα το αντίο από την εθνική».\n21/03/2018 • 15:07\nΣίτι: «Λέο σου αρέσει το Μάντσεστερ;»\n16/03/2018 • 20:50\n14/03/2018 • 00:49\nΔεν πάει Τούμπα η Εθνική(;)\n24/02/2018 • 18:09\nΑπλή και κλασσική η φανέλα της Βραζιλίας (photo)\n23/02/2018 • 13:42\nΟ Σμιντ νέος τεχνικός της Νέας Ζηλανδίας\n20/02/2018 • 14:17\n«Χρυσώνουν» τους Ουαλούς οι Κινέζοι\n17/02/2018 • 14:40\nΑνακοινώθηκε η μισή «σελεσάο»\n14/02/2018 • 22:29\nΒασικός υποψήφιος για τη Σκωτία ο Μακ Λις\n21/03/2018 • 07:30\nΜε κίνητρο και αξιόπιστη επίθεση η Γουίγκαν\nΗ Γουίγκαν παρότι το προσπάθησε δεν μπόρεσε να συνεχίσει τις εκπλήξεις στο κύπελλο Αγγλίας, όμως ο μεγάλος στόχος της είναι η άνοδος! Η Γουόλσολ προέρχεται από δύο εντός έδρας ήττες και δέχεται εύκολα γκολ στο γήπεδό της


nickthecreek: Εις την Πόλιν\n(Istanbul is not Constantinople) Ενα mail με προσκαλεί να συνυπογράψω έκκληση με την οποία θα ζητώ από το Ευρωπαϊκό Κοινοβούλιο να μη δεχθεί την Τουρκία στην Ε.Ε. παρά μόνο αν η γειτονική χώρα αποκαταστήσει την Αγία Σοφία ώστε αυτή να λειτουργήσει ως χριστιανικός ναός και όχι ως μουσείο. Χρειαζόματε, λέει το mail, τουλάχιστον 1.000.000 υπογραφές για να συζητηθεί η έκκληση. Σωστά να πας να υπογράψεις διότι είναι γνωστό για παράδειγμα ότι η δική μας χώρα, αυτό το καταπληκτικό δημιούργημα του Μεγαλοδύναμου που την ομορφιά του ξεπερνούν μόνο οι κάτοικοί του έχει (τα χοντρά χοντρά): - Ρημάξει σχεδόν ό,τι υπάρχει σε τζαμί. - Εχει ασκήσει κατ’ επανάληψη πολιτική εκφοβισμού και απομόνωσης σε μη ελληνόφωνους πληθυσμούς - Εχει αλλάξει αυθαίρετα τα τοπωνύμια εκατοντάδων περιοχών της επικράτειας απαλείφοντας τουρκικές, σλαβικές και αρβανίτικες ονομασίες. Θέλεις την Αγία Σοφία ως ναό; Μαγκιά σου. Θες και ένα μουσουλμανικό τέμενος στην Παλλήνη; Α, τώρα ξινίζεις τα μούτρα σου. Τι, δεν γουστάρεις να έρχεται ο τουρίστας και στην προσγείωση να βλέπει φάτσα κάρτα το μιναρέ γιατί φοβάσαι ότι θα σε πάρουν για Αγιατολάχη ε; Ωραία, γιατί δεν λες λοιπόν να γίνει μια ωραία θρησκευτική γειτονιά δίπλα ακριβώς από το «Βενιζέλο» με τζαμιά, παγόδες, συναγωγές, χριστιανικές εκκλησίες και ό,τι άλλο τραβάει η ψυχή της οποιασδήποτε θρησκευτικής ομάδας; Όχι σαν γκέτο αλλά σαν ένας πολυεθνικός, πολυθρησκευτικός κήπος. Αλλά ξέχασα, ο τόπος τούτος είναι copyrighted από το Χριστιανισμό και εμείς δεν μπορούμε να αφήσουμε τα αλλόθρησκα στοιχεία να μαγαρίσουν τα μέρη που περπάτησαν οι Παλαιολόγοι, ο Κομνηνός, ο Θεοδόσιος και όλα τα λοιπά καλόπαιδα. Η Αγία Σοφία όμως, α, όλα κι όλα, αφού δεν μπορούμε να την πάρουμε, ε, ας την κυριεύσουμε εκ των έσω (Εχω μπει στην Αγία Σοφία, το αίσθημα είναι μοναδικό, ξεχνάς να αναπνεύσεις από την ομορφιά της και δεν σκαμπάζω στάχτη από αρχιτεκτονική)\nΑναρτήθηκε από NickTheCreek @ 8/01/2005 04:47:00 μ.μ.\nΚαι γω είχα ξεραθει απ' την αρχιτεκτονική. Ειδικά πάνω στον γυναικονίτη ένοιωσα το υπέροχο συναίσθημα που λέγεται "Οι από κάτω φαίνονται σαν μυρμήγκια και θέλω να τους πατήσω κάτω, ουάου ύψος!".\nΠάντως, να μη μιλάμε μόνο για τον μιναρέ στην Παλλήνη. Εδώ έχουν γίνει μουσεία ΟΛΑ τα τζαμιά της χώρας (ωραιότατο αυτό στα Γιάννενα) που, σημειωτέον, ΔΕΝ είναι τούρκικα αλλά αιγυπτιακά. Κι έχουν μετά μούτρα και μιλάνε ...\n8/01/2005 05:40:00 μ.μ.\nΗ κατάσταση στην οποία βρίσκεται η Αγία Σοφία σήμερα είναι σταβλοειδής, χειρότερα δεν γίνεται. Δεν είναι καθόλου συντηρημένη και προφανώς για να προκαλλέσουν, τη χρησιμοποιούν ως χώρο εκθέσεων, γκαλερί, εκδηλώσεων κλπ. Οι συγκρίσεις που κάνετε με τα οθωμανικά μνημεία στην Ελλάδα είναι λανθασμένες.\n8/01/2005 09:58:00 μ.μ.\n@Μήτσος, σταβλοειδής ο χώρος αλλά χρησιμοποιείται ως γκαλερί;\n@DiS, βεβαίως αγαπητή, έγιναν μουσεία και όχι λατρευτικοί χώροι όπως κάποιοι ζητούν να γίνει η Αγία Σοφία... Στα Γιάννενα υπήρχαν 17 τζαμιά σώζεται μόνο ένα, btw.\n8/02/2005 02:26:00 π.μ.\nΤο ωραίο κουτί της Πανδώρας\nΚαλώς τ΄αρχίδια μας τα δυο\nΤο κυνήγι της γόπας\nΤι έσιαξε ο μάστορης\nΗ τηλεοπτική αλήθεια για τα ΑΕΙ\nΦάλτσο (;) μάθημα σολφέζ...\nΤου φευγάτου η μάνα ποτέ δεν έκλαψε\nΒρε κοίτα πώς μεγάλωσε!\nΣυγκάτοικοι και περαστικοί\nΜε λόγια δανεισμένα\n42 στα ξάρτια\nΤου θάνατου παράγγειλα, του χάρου παραγγέλνω\nΤο μεγάλο ριάλιτι: Δημοτικές εκλογές\nΕνα τραγούδι για καλό μήνα (VI)


Σκοποβολή - Ευρωπαϊκό Πρωτάθλημα: Στους Ολυμπιακούς Αγώνες του Τόκιο ο Γιώργος Αχιλλέως! - Sports3\nΣκοποβολή – Ευρωπαϊκό Πρωτάθλημα: Στους Ολυμπιακούς Αγώνες του Τόκιο ο Γιώργος Αχιλλέως!\nΣκοποβολή - Ευρωπαϊκό Πρωτάθλημα: Στον τελικό του σκητ κατέκτησε το ασημένιο μετάλλιο\nΜεγάλη επιτυχία για την κυπριακή σκοποβολή. Στο Ευρωπαϊκό Πρωτάθλημα που διεξάγεται στο Όσιγιεκ της Κροατίας, ο Γιώργος Αχιλλέως εξασφάλισε την κάρτα πρόκρισης για τους Ολυμπιακούς Αγώνες, αφού στον τελικό του σκητ, πήρε το αργυρό μετάλλιο και παράλληλα τη μία από τις δύο διαθέσιμες Ολυμπιακές κάρτες.\nΜε την πρόκριση του στο «Τόκιο 2020», ο Αχιλλέως προκρίθηκε για 5η φορά σε Ολυμπιακούς Αγώνες, 21 χρόνια (!) μετά την πρώτη του Ολυμπιακή πρόκριση, στο «Σίδνεϊ 2000». Μαζί με τον ιστιοπλόο Ανδρέα Καριόλου, γίνεται ο μοναδικός Κύπριος με πέντε συμμετοχές σε Ολυμπιακούς! Το 2004 στην Αθήνα και το 2008 στο Πεκίνο ήταν σημαιοφόρος, ενώ συμμετείχε και στο «Λονδίνο 2012».\nΣτην Κροατία, ο Αχιλλέως κατέκτησε το 5ο του μετάλλιο σε Πανευρωπαϊκό Πρωτάθλημα. Με την πρόκριση του Αχιλλέως, πλέον η κυπριακή σκοποβολή μετράει τέσσερις Ολυμπιακές προκρίσεις, αφού ήδη Άντρη Ελευθερίου και Δημήτρης Κωνσταντίνου στο σκητ και Ανδρέας Μακρής στο τραπ έχουν εξασφαλίσει την κάρτα.\nTags: Γιώργος ΑχιλλέωςΚύπροςΤόκιο 2020\nΠαγκόσμιο Κύπελλο Σκοποβολής: Στην μάχη η Κορακάκη με το βλέμμα στο Τόκιο [pic]\nΣκοποβολή: Νέο ρεκόρ στο τραπ γυναικών\nΣκοποβολή – Ευρωπαϊκό Πρωτάθλημα: Πολύ καλή εμφάνιση από τον Γιάννη Χατζητσακίρογλου\nΣκοποβολή – Ευρωπαϊκό Πρωτάθλημα: Στον τελικό του τραπ ο Γιάννης Χατζητσακίρογλου\nΣκοποβολή – Κορακάκη: Ένατη στο σπορ πιστόλι του Ευρωπαϊκού Πρωταθλήματος\nΑΕΚ – Ίσταντς: Live ο 1ος τελικός του EHF European Cup


Σύλλογος Νεφροπαθών Θεσσαλονίκης - Έκκληση Συστράτευσης\nΧρόνο με τον χρόνο υποδεχόμαστε στον Σύλλογό μας ολοένα και μεγαλύτερο αριθμό συνανθρώπων μας που καταλήγουν με νεφρική ανεπάρκεια τελικού σταδίου. Σύμφωνα με επίσημα στατιστικά στοιχεία εκτιμάται ότι ο αριθμός των ασθενών που κάνουν αιμοκάθαρση στη χώρα μας έχει σχεδόν διπλασιαστεί τα τελευταία δέκα χρόνια και πλησιάζει τις 10.000. Σημαντικότατα προβλήματα ωστόσο που αφορούν την ίδια μας την επιβίωση αντί να επιλύονται οξύνονται μέρα τη μέρα, καθώς η χώρα μας βυθίζεται ολοένα και περισσότερο στο οικονομικό τέλμα των τελευταίων ετών. Η έλλειψη νεφρολόγων και νοσηλευτικού προσωπικού στις δημόσιες μονάδες αιμοκάθαρσης, τα οικονομικά και γραφειοκρατικά προβλήματα που αντιμετωπίζουμε καθημερινά στις συχνές επαφές μας με τα ασφαλιστικά ταμεία, οι δυσκολίες στις μετακινήσεις μας και τα προβλήματα στην προμήθεια των απαραίτητων για τη ζωή μας φαρμάκων και υλικών είναι μερικά μόνο από αυτά. Άλλωστε όταν μια ολόκληρη κοινωνία βρίσκεται υπό συνθήκες πίεσης, οι αδύναμοι κρίκοι είναι αυτοί που υποχωρούν πρώτοι. Οι ασφυκτικές συνθήκες που ζούμε σήμερα είναι αναπόφευκτο να οδηγήσουν σε περαιτέρω περιθωριοποίηση όσων χρόνια πασχόντων παραμείνουν εν ζωή. Μάλιστα το τελευταίο διάστημα η πολιτεία αντί να επωμιστεί τις στοιχειώδεις της ευθύνες εξασφαλίζοντας την επιβίωση των αδύναμων μελών της ελληνικής κοινωνίας, επιδεικνύει μια αναλγησία άνευ προηγουμένου.\nΈτσι τις τελευταίες μέρες βιώνουμε μια πρωτοφανή περιφρόνηση του θεμελιώδους δικαιώματος του ανθρώπου να έχει πρόσβαση σε υπηρεσίες υγείας. Οι μονάδες αιμοκάθαρσης της χώρας στραγγαλίζονται καθώς εδώ και πολλούς μήνες, δεν καταβάλλονται τα οφειλόμενα προς αυτές νοσήλια από τον ΕΟΠΥΥ, με αποτέλεσμα άλλες από τις παραπάνω να απειλούνται με κλείσιμο και άλλες να υποβαθμίζουν τις παρεχόμενες υπηρεσίες τους σε επίπεδο τριτοκοσμικής χώρας. Ζούμε καθημερινά με την αγωνία. Από τη μία στιγμή στην άλλη μπορεί να κλείσουν μονάδες ενώ με τα χίλια ζόρια, μόλις και καλύπτονται ακόμη οι ανάγκες τους σε φίλτρα. Ο ΕΟΠΥΥ καταρρέει επάνω στις ίδιες μας τις ζωές. Μετά την απόφαση των φαρμακοποιών να σταματήσουν τη χορήγηση των φαρμάκων στους ασφαλισμένους με πίστωση, εξαιτίας των οφειλών του ΕΟΠΥΥ, χιλιάδες άτομα με χρόνιες παθήσεις αγωνιούν καθημερινά για την εξεύρεση των αναγκαίων για τη ζωή τους φαρμάκων. Μεταμοσχευμένοι που δε διαθέτουν τα απαραίτητα χρήματα για την αγορά πανάκριβων ανοσοκατασταλτικών φαρμάκων κινδυνεύουν άμεσα να απορρίψουν πολύτιμα μοσχεύματα. Αιμοκαθαιρόμενοι που διαμένουν σε μεγάλες αποστάσεις από τις μονάδες τους αδυνατούν να μεταφερθούν προς αυτές καθώς ο ΕΟΠΥΥ αρνείται να τους καταβάλει τα έξοδα των παραπάνω μετακινήσεων, την ώρα που το χρέος τους προς τους αυτοκινητιστές έχει ξεπεράσει τις 4.000 με 5.000 ευρώ και οι δεύτεροι αρνούνται πια να τους εξυπηρετούν χωρίς να πληρώνονται.\nΣήμερα ο Καιάδας έχει όνομα και λέγεται ΕΟΠΥΥ και Υπουργείο Υγείας. Δεν είναι δυνατόν υπηρεσιακοί παράγοντες να κάθονται στα μεγάλα τους γραφεία με τους παχυλούς μισθούς και να παρακολουθούν με παγερή αδιαφορία και γραφειοκρατικό στρουθοκαμηλισμό την κατάρρευση του συστήματος υγείας της χώρας. Είναι αναγκαίο περισσότερο από ποτέ να δώσουμε ένα δυναμικό παρόν. Η ενεργή συμμετοχή μας στα κοινά και η συσπείρωση όλων γύρω από τον σύλλογό μας αποτελεί σήμερα το μοναδικό ανάχωμα απέναντι στην περαιτέρω οικονομική και κοινωνική μας εξαθλίωση.\nΑναρτήθηκε από Σύλλογος Νεφροπαθών Θεσσαλονίκης στις 9:48 π.μ.\nΕΓΚΥΚΛΙΟΣ ΓΙΑ ΤΑ ΔΕΛΤΙΑ ΜΕΤΑΚΙΝΗΣΗΣ ΤΩΝ ΑΜΕΑ ΓΙΑ ...\nΑΠΟΓΡΑΦΗ ΔΙΑΤΡΟΦΙΚΟΥ ΕΠΙΔΟΜΑΤΟΣ ΤΩΝ ΔΙΚΑΙΟΥΧΩΝ ΠΟΥ...\nΣύλλογος Νεφροπαθών Θεσσαλονίκης - Έκκληση Συστράτ...\nΗ Βιοψυχοκοινωνική προσέγγιση στη Χρόνια Νεφρική Ν...


"Ο Μέσι είχε υποσχεθεί στον Βιλανόβα πως δε φεύγει" - Αθλητισμός - Νέα Κρήτη\nΤώρα διαβάζετε: "Ο Μέσι είχε υποσχεθεί στον Βιλανόβα πως δε φεύγει"\nΑνανέωση 08/01/2015, 15:40\n"Ο Μέσι είχε υποσχεθεί στον Βιλανόβα πως δε φεύγει"\nΥπόσχεση να μη φύγει από τη Μπαρτσελόνα έδωσε ο Λιονέλ Μέσι στον Τίτο Βιλανόβα λίγο πριν ο τελευταίος πεθάνει, όπως αποκάλυψε ο Χενκ τεν Κάτε. Ο άλλοτε προπονητής του Παναθηναϊκού, δήλωσε ότι τα προβλήματα του Αργεντινού σταρ έχουν ξεκινήσει εδώ και δύο χρόνια ενώ τόνισε ότι μία μεταγραφή θα του κάνει καλό.\n«Απ' όσο ξέρω, τα προβλήματα του Μέσι ξεκίνησαν πριν δύο χρόνια. Ο Μέσι είναι ακόμη στη Μπαρτσελόνα μονάχα επειδή το είχε υποσχεθεί στον Τίτο Βιλανόβα λίγο πριν εκείνος πεθάνει. Πιστεύω πάντως πως μία μεταγραφή θα ήταν καλή για όλους. Ο Λίο είναι στη Μπαρτσελόνα αρκετό καιρό και χρειάζεται μία καινούρια πρόκληση ενώ θα αποφέρει και πολλά χρήματα στον σύλλογο», ήταν τα λόγια του 60χρονου Ολλανδού που στη συνέχεια ανέφερε ότι δεν βλέπει τον 27χρονο άσο να επανέρχεται στις καλές του εμφανίσεις στο μέλλον.\n«Ο Μέσι αξίζει πολλά χρήματα αυτή τη στιγμή, αλλά η αξία του θα πηγαίνει μόνο προς τα κάτω από εδώ και πέρα. Ήταν σε άλλο επίπεδο τα τελευταία δέκα χρόνια, όμως δεν είμαι σίγουρος ότι θα επιστρέψει στις καλές του εμφανίσεις. Δε γίνεται να λάμπεις για δέκα χρόνια όπως αυτός. Τα περισσότερα από τα μεγαλύτερα ονόματα του ποδοσφαίρου μένουν σε καλή φόρμα για επτά με οκτώ χρόνια το πολύ και για να είμαι ειλικρινής, ο Μέσι δεν ήταν στα καλύτερά του την περασμένη σεζόν, ακόμα και αν οι αριθμοί του παραμένουν καλοί», κατέληξε.\nΟ Χενκ τεν Κάτε ήταν βοηθός του Φρανκ Ράικαρντ στους «μπλαουγκράνα» από το 2003 έως το 2006 και γνωρίζει τον Αργεντινό σταρ πολύ καλά. Μάλιστα, εκείνο το διάστημα, ο Λιονέλ Μέσι είχε κάνει το ντεμπούτο του με την πρώτη ομάδα σε ένα παιχνίδι πρωταθλήματος ενάντια στην Εσπανιόλ, τη σεζόν 2004/05.


Η φαβέλα που αντιστέκεται! (pics) | Ολυμπιακοί Αγώνες 2016 | gazzetta.gr\nΚυριακή, 14 Αυγούστου 2016 - 10:30\nFollow @twitterΗ φαβέλα που αντιστέκεται! (pics)\nΗ φαβέλα που αντιστέκεται! (pics)\nO Δήμος Μπουλούκος γράφει την ιστορία των κατοίκων της φαβέλας Vila Autοdromo που αντιστάθηκαν στο Κράτος της Βραζιλίας, ζητώντας να αποφασίζουν οι ίδιοι για τις ζωές τους.\nΠηγαίνοντας κάθε μέρα στο βασικό Κέντρο Τύπου, εντύπωση μου προκαλούσαν οι δύο σειρές με τα άσπρα μικρά σπιτάκια που βρίσκονταν σε απόσταση αναπνοής από το Ολυμπιακό Πάρκο. Αποφάσισα μία μέρα να πλησιάσω και τότε διέκρινα κάποια συνθήματα στα βραζιλιάνικα, αλλά κι ένα ακόμα στα αγγλικά που έλεγε: Stop removing ethnic exclusion and social cleaning, δηλαδή «σταματήστε τον εθνικό αποκλεισμό και την κοινωνική κάθαρση».\nΕνιωσα ότι κάτι ενδιαφέρον υπάρχει εκεί και αποφάσισα να πλησιάσω και να ρωτήσω για ποιο λόγο είναι γραμμένο το σύνθημα αυτό. Ρωτώντας λοιπόν ενημερώθηκα την ιστορία της φαβέλας Vila Autοdromo που θυσιάστηκε στο βωμό των Ολυμπιακών Αγώνων, χωρίς να το επιθυμούν αρκετοί από τους κατοίκους της.\nΗ φαβέλα υπήρχε εκεί από το 1967 όπως αναφέρει η μεγάλη ταμπέλα στη μία είσοδο, κάτω από μία φωτογραφία των σπιτιών που αποτελούσαν μέχρι πριν από λίγους μήνες τη φαβέλα. Τα συγκεκριμένα σπίτια, ακριβώς δίπλα στο Ολυμπιακό Πάρκο, κατέστρεφαν τα σχέδια του Κράτους και της Οργανωτικής Επιτροπής που δεν ήθελαν να υπάρχει κάτι που να χαλάει την εικόνα των υπερσύγχρονων εγκαταστάσεων, ειδικά στο σημείο που θα περνούσαν εκατομμύρια επισκέπτες για να πάνε στο Ολυμπιακό Πάρκο.\nΑμέσως ξεκίνησε η διαδικασία απομάκρυνσης της φαβέλας, στην αρχή με νόμιμα και διαφανή μέσα και στη συνέχεια με πιέσεις και εκβιασμούς όπως μου είπε ο Φάμπιο, ένας μεσήλικας Βραζιλιάνος που βρήκα στο δεύτερο σπιτάκι. Περισσότερες από 600 οικογένειες έφυγαν, αλλά υπήρχαν και περίπου 20 που δεν ήθελαν να εγκαταλείψουν το μέρος τους, μία τοποθεσία που κάποτε ήταν ειδυλλιακή δίπλα στη λίμνη Jacarepagua.\nΤότε οι πιέσεις - όπως μου είπε ο Φάμπιο με μισά αγγλικά και μισά πορτογαλικά - εντάθηκαν και οι αρχές πρόσφεραν ακόμα και 750.000 δολλάρια στους εναπομείναντες κατοίκους για να φύγουν, ποσό που για να είμαι ειλικρινής μου φάνηκε υπερβολικό, αλλά δεν μπόρεσα να το διασταυρώσω. Ωστόσο, οι κάτοικοι δεν ήθελαν με τίποτα να φύγουν, καθώς εκτός των άλλων, η περιοχή είναι ήσυχη και μακριά από τις φαβέλες που δρουν ανεξέλεγκτα οι συμμορίες.\nΗ επίσημη αιτιολογία των αρχών για την απομάκρυνση τους, ήταν ότι οι συγκεκριμένες φαβέλες αποτελούν εστία μόλυνσης και κάποιες από τις οικογένειες ζούσαν σε εντελώς απαράδεκτες συνθήκες διαβίωσης. Ωστόσο πως γίνεται η κυβέρνηση της Βραζιλίας να μην αφήνει τους ανθρώπους να ζήσουν όπως θέλουν τη ζωή τους; Δεν έχουν το δικαίωμα να σέβονται οι άλλοι τις επιλογές τους;\nΑυτές οι 20 οικογένειες επέλεξαν ως ύστατη λύση, να δημοσιοποιήσουν το θέμα τους στον βραζιλιάνικο και το διεθνή Τύπο. Πολλά από τα κορυφαία ΜΜΕ του πλανήτη που είχαν απεστλαμένους στο Ρίο πολλούς μήνες πριν από τους Ολυμπιακούς Αγώνες, ανέδειξαν το θέμα, με αποτέλεσμα να ξεσηκωθούν αντιδράσεις. Κάπου εκεί βρέθηκε και η σολομώντεια λύση, με τους κατοίκους να μένουν τελικά στον τόπο τους, αλλά σε νέα σπίτια που θα κατασκεύαζε το Κράτος.\nΤον περασμένο Μάρτιο κατεδαφίστηκαν όλα τα σπίτια της φαβέλας και πρόσφατα, λίγες ημέρες πριν από την Τελετή Εναρξης παραδόθηκαν τα νέα άσπρα τετράγωνα σπίτια που τους επιτρέπουν να ζήσουν στο μέρος που επιθυμούν. Μη φανταστείτε τίποτα το πολυτελές, απλώς κάποιες κατοικίες με τα βασικά. Ακόμα και τα μπαλώματα με γρασίδι που τοποθέτησαν στις αυλές τους οι κατασκευαστές, άρχισαν να ξεραίνονται.\nΟι κάτοικοι της Vila Autοdromo παρότι μπήκαν στα νέα σπίτια, ήταν αποφασισμένοι να μην αφήσουν τη μνήμη των παλιών σπιτιών τους να σβήσει. Μέσα σε τρία από αυτά δημιούργησαν ένα μουσείο κυρίως με φωτογραφίες από την παλιά εικονα της Vila Autοdromo. «Δεν το κάναμε για τους ξένους, αλλά για εμάς, για να μην ξεχάσουμε...», μου είπαν.\nΣε κάποια από αυτά υπάρχει το σύνθημα: "Οlimpiadas pra quem?" δηλαδή «Ολυμπιακοί Αγώνες για ποιον;» Η αλήθεια πάντως είναι ότι από τα 20 σπιτάκια, τα μισά μου φάνηκαν ακατοίκητα, αλλά αυτό είναι άλλο θέμα, που δεν ήθελα να ρωτήσω.\nΤους χαιρέτησα ευγενικά και ξεκίνησα να φύγω, όταν πίσω από κάτι ψηλά τροπικά δέντρα, διέκρινα ένα τριόροφο κτίριο, απομεινάρι της παλιάς φαβέλας. Πλησίασα και είδα και εκεί συνθήματα στα πορτογαλικά, αλλά και το: Stop removing ethnic exclusion and social cleaning. Οι δύο πρώτοι όροφοι ήταν ακατοίκητοι, ο τρίτος όμως, είχε σημάδια ζωής, αλλά εκείνη τη στιγμή δεν ήταν κανείς μέσα. Πήγα πίσω και ρώτησα τι ήταν αυτό το σπίτι. Μου απάντησαν ότι μένει εκεί ο Nτέλμο, ένας Βραζιλιάνος περίπου 50 χρόνων που έχτισε έναν όροφο πάνω στο σπίτι της μητέρας του.\nΚαι ρωτώντας γιατί αυτό δεν το κατεδάφισαν, μου είπαν ότι το έχτισε σε μία νύχτα, όταν πλέον οι ξένοι δημοσιογράφοι είχαν κατακλύσει το Ρίο και δεν ήθελαν οι αρχές, να κάνουν το γύρο του κόσμου οι σχετικές εικόνες! «Οταν τελειώσουν οι αγώνες και φύγετε, κάτι θα γίνει και με αυτό...» μου είπαν γελώντας συνομωτικά.\nΑρχισα να απομακρύνομαι με πολλές σκέψεις και ερωτήματα να στριφογυρίζουν στο μυαλό μου, για την εξουσία του κράτους, για την αυτοδιάθεση των πολιτών, για το δικαίωμα να αποφασίζει ο καθένας τη ζωή του. Μου λύθηκαν, όμως, οι απορίες, αντικρύζοντας το φόντο πίσω από τα άσπρα σπιτάκια. Το ολοκαίνουργιο ξενοδοχείο Marriot μαζί με το θεόρατο κτίριο του Κέντρου Τύπου που χτίστηκαν ειδικά για τους Ολυμπιακούς Αγώνες, δέσποζαν στην περιοχή. Οι δύο όψεις της Βραζιλίας σε μία εικόνα...


Έλενα Ασημακοπούλου - Μπρούνο Τσιρίλο: Γιόρτασαν τα 10 χρόνια γάμου! - News - Youweekly\nΈλενα Ασημακοπούλου - Μπρούνο Τσιρίλο: Γιόρτασαν τα 10 χρόνια γάμου!\nΦωτογραφία της τούρτας!\nNews 05.10.2020 18:46\nΗ Έλενα Ασημακοπούλου και ο Μπρούνο Τσιρίλο αποτελούν ένα από τα πιο αγαπημένα ζευγάρια της εγχώριας showbiz, ωστόσο έχουν επιλέξει να κρατούν πολύ χαμηλούς τόνους στη σχέση τους. Πριν λίγες μέρες έκλεισαν τα 10 χρόνια γάμου και το γιόρτασαν!\nΟι δυο τους έχουν δημιουργήσει μια πολύ όμορφη οικογένεια, με την κόρη τους Μαρία – Ροζάρια να αποτελεί τη μεγαλύτερη επισφράγιση του έρωτά τους.\nΗ γνωστή ηθοποιός είχε αποκαλύψει, πρόσφατα, μέσα από τον προσωπικό της λογαριασμό στο Instagram οτι τόσο εκείνη όσο και ο σύζυγός της ήθελαν να αποκτήσουν δεύτερο παιδί, όμως δεν έτυχε και πλέον δεν προσπαθούν. Εχθές, το γνωστό ζευγάρι συμπλήρωσε δέκα χρόνια έγγαμου βίου και έτσι δεν θα μπορούσε να μην το γιορτάσει! Δείτε την όμορφη Έλενα να βάφει τα μαλλιά της ροζ!\nΟι δυο τους πέρασαν τη μέρα οικογενειακά, ενώ φυσικά έσβησαν και κεράκια. Μάλιστα, η Έλενα Ασημακοπούλου θέλησε να μας θυμίσει την ημέρα του γάμου της δημοσιεύοντας μια φωτογραφία από τότε, στην οποία είναι έγκυος στην κόρη της.\nΣτο σπίτι με την κόρη της η Έλενα Ασημακοπούλου - Ποιος μπήκα ανάμεσά τους;\nΗ Έλενα Ασημακοπούλου φροντίζει να μένει καθημερινά μέσα στο σπίτι και να αξιοποιεί το χρόνο της μαζί με την κόρη της, με την οποία χθες βράδυ αποφάσισε να κάνει μερικές αγκαλίτσες, ωστόσο κάποιος τις "διέκοψε" και θέλησε να μπει ανάμεσά τους.\nΗ αγαπημένη ηθοποιός έχει εκφράσει πολλές φορές την ανησυχία της με την εξάπλωση του κορωνοϊού και γι΄αυτό το λόγο δεν βγαίνει καθόλου από το σπίτι προκειμένου να προστατεύσει την οικογένειά της αλλά και τους γύρω της από την εξάπλωση του ιού.\nΧθες βράδυ μάλιστα, η Έλενα Ασημακοπούλου, φρόντισε να περάσει μερικές πολύ όμορφες στιγμές με την κόρη της και όπως φάνηκε όχι μόνο.\nΣυγκεκριμένα, ανέβασε στον προσωπικό της λογαριασμό στο Instagram, ένα βίντεο στο οποίο δίνει αγκαλίτσες και φιλάκια στη μικρή της, μέχρι που ο σκύλος της αποφάσισε να μπει ανάμεσά τους.\nΜάλιστα, όπως αποκάλυψε και η ίδια, αυτό είναι κάτι που συμβαίνει κάθε φορά που πάει να αγκαλιάσει την κόρη της γιατί το σκυλάκι της ζηλεύει.


Raven Grill, Χιούστον - Κριτικές εστιατορίων - TripAdvisor\nΧιούστον: Όλα τα εστιατόρια Raven Grill: Εστιατόρια στην περιοχή\nΧιούστον: Όλες οι δραστηριότητες Δραστηριότητες κοντά σε: Raven Grill\nRaven Grill, Χιούστον\nΗνωμένες Πολιτείες Τέξας Ακτές του κόλπου του Τέξας Χιούστον Εστιατόρια σε Χιούστον Raven Grill\nΝο 347 από 7.270 στην κατηγορία Εστιατόρια για: Χιούστον €€ - €€€\nΑμερικανική 1916 Bissonnet St, Χιούστον, TX 77005-1645+1 713-521-2027Ιστότοπος\nΝα εμφανιστούν επίσης ΧάρτηςΔορυφορικός Έχει γίνει παύση των ενημερώσεων χάρτη. Μεγεθύνετε για προβολή ενημερωμένων πληροφοριών. Επαναφορά ζουμ Γίνεται ενημέρωση του χάρτη… Επιστροφή στον χάρτη Επισκόπηση 4,0 116 κριτικέςΕξαιρετικό45%Πολύ καλό35%Μέτριο14%Ανεπαρκές6%Πολύ κακό0%Ανοιχτό τώρα11:00 - 22:00Κυρ11:00 - 21:00Δευ17:00 - 22:00Τρι - Πεμ11:00 - 22:00Παρ - Σαβ11:00 - 23:00Αναλυτικό ωράριο ΚΟΥΖΙΝΕΣ Αμερικανική ΤΙΜΗ €€ - €€€ΒΑΘΜΟΛΟΓΙΕΣ ΕξυπηρέτησηΦαγητόΑξίαΑτμόσφαιραΤΟΠΟΘΕΣΙΑ 1916 Bissonnet St, Χιούστον, TX 77005-1645Όλες οι λεπτομέρειες Βελτίωση αυτής της καταχώρισηςΜπορεί ένας χορτοφάγος να απολαύσει ένα καλό γεύμα σε αυτό το εστιατόριο;Ναι Όχι Άγνωστο Μπορεί κάποιος που δεν τρώει γλουτένη να απολαύσει ένα καλό γεύμα σε αυτό το εστιατόριο;Ναι Όχι Άγνωστο Αυτό το εστιατόριο δέχεται κρατήσεις;Ναι Όχι Άγνωστο Αυτό το εστιατόριο είναι καλό για μεσημεριανό γεύμα;Ναι Όχι Άγνωστο Αυτό το εστιατόριο είναι ρομαντικό;Ναι Όχι Άγνωστο Αυτό το εστιατόριο προσφέρει υπαίθρια τραπέζια;Ναι Όχι Άγνωστο Αυτό το εστιατόριο είναι καλό για μπραντς;Ναι Όχι Άγνωστο Αυτό το εστιατόριο προσφέρει φαγητό σε πακέτο;Ναι Όχι Άγνωστο Αυτό το εστιατόριο είναι καλό για μεγάλες παρέες;Ναι Όχι Άγνωστο Αυτό το εστιατόριο είναι καλό για βραδινό γεύμα;Ναι Όχι Άγνωστο Ευχαριστούμε για τη βοήθειά σας! Μοιραστείτε άλλη μια εμπειρία πριν φύγετε. Γράψτε μια κριτική\nΒαθμολογία ταξιδιωτών Εξαιρετικό17Πολύ καλό15Μέτριο6Ανεπαρκές1Πολύ κακό0Τύπος ταξιδιώτηΟικογένειεςΖευγάριαΜόνος-ηΕπαγγελμ. ταξίδιΦίλοιΠερίοδος του χρόνου Μάρ.-ΜάιοςΙούν.-Αύγ.Σεπ.-Νοέμ.Δεκ.-Φεβ.Γλώσσα Όλες οι γλώσσες Ελληνικά (39)Αγγλικά (116)Γλώσσα Ελληνικά (39)Αγγλικά (116)\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιslhokieSugar Land Texas30382Η κριτική γράφτηκε πριν από 2 εβδομάδες Καλή εξυπηρέτηση, αλλά γεύση της τροφής θα πρέπει να είναι καλύτεραΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιtexastraveller77Texas6913Η κριτική γράφτηκε 10 Απριλίου 2017 Υπέροχη απογευματινή στη βεράνταΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιkayaker65Η κριτική γράφτηκε 8 Απριλίου 2017 μέσω κινητής συσκευής Εξαιρετική εξυπηρέτηση, αλλά κακή ποιότητα των τροφίμωνΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιAndrew H19026Η κριτική γράφτηκε 21 Μαρτίου 2017 μέσω κινητής συσκευής Δροσερό μέροςΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιHouMSWElgin, Τέξας22043Η κριτική γράφτηκε 20 Μαρτίου 2017 Μην κρατάτε καλάΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιBusinessPr0fessi0nalΧιούστον, Τέξας174106Η κριτική γράφτηκε 15 Ιανουαρίου 2017 μέσω κινητής συσκευής Δεν μπορείς ποτέ να πάει στραβά εδώΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιJohn CBeijing1513Η κριτική γράφτηκε 8 Ιανουαρίου 2017 Τι ανακάλυψη!ΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιharrison9161Cuero, Τέξας20148Η κριτική γράφτηκε 29 Δεκεμβρίου 2016 Το φιλέτο, enchiladas και στρείδιαΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιM SΜιζούρι Σίτι, Τέξας656Η κριτική γράφτηκε 19 Δεκεμβρίου 2016 Πρώτα, αλλά δεν θα είναι η τελευταία επίσκεψηΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχι369aarCastle Rock, Κολοράντο4Η κριτική γράφτηκε 7 Δεκεμβρίου 2016 Πολύ καλό cedar σανιδών σολομού Ατλαντικού πιάτο με σκόρδο, πουρές πατάταςΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΕνημέρωση καταχώρισης… Στην περιοχή Κοντινά εστιατόριαStar Pizza223 κριτικές 0,86 χλμ μακριά Antica Osteria104 κριτικές 0,66 χλμ μακριά Lexington Grill45 κριτικές 0,7 χλμ μακριά Κοντινά αξιοθέαταRice University Campus394 κριτικές 1,07 χλμ μακριά James Turrell's Twilight Epiphany Skyscape58 κριτικές 1,08 χλμ μακριά Rice University Trail101 κριτικές 1,15 χλμ μακριά French Country Wines7 κριτικές 0,96 χλμ μακριά Ερωτήσεις & ΑπαντήσειςΛάβετε γρήγορα απαντήσεις από το προσωπικό του Raven Grill και από προηγούμενους επισκέπτες.Σημείωση: η ερώτησή σας θα δημοσιευθεί στη σελίδα Ερωτήσεις & Απαντήσεις.Επαλήθευση: Οδηγίες δημοσίευσηςΥποβολή\n1916 Bissonnet St, Χιούστον, TX 77005-1645 Τοποθεσία:


Τότε που οι κοπέλες φορούσανε φουστάνια – 12 (μυθιστόρημα του Δημήτρη Σαραντάκου) « Οι λέξεις έχουν τη δική τους ιστορία\n« Το ραδιόφωνο του ραδιούργου\nΕσείς χρησιμοποιείτε ελληνικό ερωτηματικό; »\nΤο ζευγάρι το εγκαταστήσανε στον κοιτώνα όπου πέρσι είχε κοιμηθεί ο Αντρέας, μόνο που χρειάστηκε να κουβαλήσουν ένα ακόμα ντιβάνι. Στον ίδιον έδωσε το γειτονικό στον κοιτώνα της δωμάτιο, όπως πέρσι. Όσο κρατούσε αυτή η διευθέτηση τον Δήμο τον είχε πιάσει το παλιό μυστικό καρδιοχτύπι, καθώς αναλογιζόταν πως τη νύχτα θα ξαναζούσε το όνειρό του. Μόνο που δε χρειάστηκε να περιμένει ως τότε. Αποσύρθηκε μετά το γεύμα για τον καθιερωμένο απογευματινό του υπνάκο και τον είχε ήδη μισοπάρει, όταν ένοιωσε δυο χέρια να χώνονται κάτω από το πάπλωμα και να τον χαϊδεύουν πολύ εύγλωττα. Άνοιξε έκπληκτος τα μάτια του και είδε πως ήταν εκείνη.\n«Ζήλεψα, όταν ο Αντρέας με την Αναστασία κλείστηκαν στο δωμάτιό τους κι ήρθα να σε βρω. Υπάρχει αντίρρηση;» του λέει γελαστά και χαμηλόφωνα.\nΤο σμίξιμό τους ήταν απολαυστικό, καθώς μάλιστα από την αρχή είχε εκείνη την πρωτοβουλία των κινήσεων. Αυτή η διαφοροποίηση στους ρόλους του άρεσε πολύ και κάθε ζηλότυπη πίκρα από εκείνο το τηλεφώνημα εξαφανίστηκε.\n«Δεν ξέρεις πόσο με τρελαίνεις σα με φιλάς. Το μουστάκι σου με ερεθίζει αφάνταστα» του είπε φιλώντας τον για εκατοστή φορά στο στόμα.\nΤο βραδάκι άρχισαν να έρχονται οι γείτονες κι οι φίλοι, που τους χαιρέτησαν με την εγκαρδιότητα παλιών γνωρίμων. Σημείωσε μόνο την απουσία εκείνου του μαλλιά του Τζέφρυ. Η Ελένη ήρθε πρώτη πρώτη και φάνηκε να χαίρεται ειλικρινά που γνώρισε τη γυναίκα του Αντρέα, ο οποίος φυσικά ξανάγινε η ψυχή της παρέας. Κάτω από το επιδοκιμαστικό βλέμμα της Αναστασίας, που καμάρωνε για τον άντρα της, τους είπε όσα καινούργια ανέκδοτα είχαν κυκλοφορήσει. Κατόπιν το ρίξανε στο τραγούδι με τον Μισέλ να παίζει κιθάρα και τον Αντρέα φυσαρμόνικα. Αυτή τη φορά εκτός Θεοδωράκη, τραγουδήσανε αντάρτικα, αλλά και διεθνή επαναστατικά τραγούδια, στο γενικότερο πνεύμα που επικρατούσε μετά την πτώση της Χούντας.\nΌταν τελικά φύγανε οι επισκέπτες και ο Αντρέας με την Αναστασία κλείστηκαν στο δωμάτιό τους, ο Δήμος κοίταξε τη Βασιλική και με δυνατό καρδιοχτύπι διάβασε στα μάτια της τον ίδιο πόθο που ένοιωθε κι αυτός. Ολόκληρη τη μαγευτική νύχτα που ακολούθησε, κάνανε έρωτα. Του φάνηκε σα να μη χόρταινε να σμίγει μαζί του κι αυτό, τον κολάκεψε, τον γοήτευσε και τον παραξένεψε ταυτόχρονα. Όταν επί τέλους λύσανε για τρίτη φορά το αγκάλιασμά τους, μείνανε ξαπλωμένοι δίπλα δίπλα χωρίς να μιλούν. Μονάχα τα γυμνά κορμιά τους επικοινωνούσαν σιωπηλά, σα να περνούσε κάποιο αόρατο ρευστό από το ένα στο άλλο. Για πρώτη φορά ξανάρθανε στο νου του αυτά που ένοιωσε όταν της τηλεφώνησε, πριν δυο μήνες. Αποφάσισε να της το πει στα ίσια\n«Ξέρεις, πικράθηκα πολύ όταν σε πήρα στο τηλέφωνο και σε πέτυχα να κάνεις έρωτα».\n«Το κατάλαβα από τον τρόπο που έκλεισες το τηλέφωνο».\n«Δεν τον ξέρεις και δεν έχει πια καμιά σημασία. Ήταν από αυτές τις επαφές, που τις χαρακτηρίζεις επιδερμικές. Εσύ με πόσες γυναίκες πλάγιασες τον χρόνο που πέρασε;»\n«Όπως σου είχα πει και πέρσι, δεν έχει μπει άλλη γυναίκα στη ζωή μου. Συνέχισα να έχω αυτές τις επιδερμικές επαφές με διάφορες».\n«Τότε γιατί πικράθηκες, που έκανα κι εγώ το ίδιο;»\n«Μα δεν πικράθηκα γι΄ αυτό, πικράθηκα γιατί σ΄ άκουσα να στενάζεις και να βογκάς από ηδονή, που δεν την προκαλούσα εγώ».\n«Είδες πως εξακολουθείς να με βλέπεις με κτητική διάθεση;»\n«Μα τι λες τώρα; Είναι δυνατόν να σε βλέπω σαν κτήμα μου;»\n«Δεν εννοώ αυτό, ούτε λέω πως το κάνεις ενσυνείδητα. Είναι μέσα στη φύση σας, των ανδρών, φαίνεται. Την πρώτη φορά που κάναμε έρωτα, θυμάσαι τι μου είχες πει: «Αγάπη μου σε κάνω δική μου». Ε, λοιπόν η κουβέντα σου αυτή με πείραξε αν και φυσικά εκείνη την ώρα, η έξαρση που ένιωσα με την ένωσή μας, τα σκέπασε όλα. Βλέπεις εγώ δεν ένιωθα πως μ΄ έκανες δική σου. Τι θα πει δική σου. Ούτε ένιωθα πως γινόσουν δικός μου. Εγώ θα έλεγα «αγάπη μου γινόμαστε ένα». Έτσι το ένιωθα».\n«Είσαι άδικη. Αν σε έβλεπα με κτητική, όπως λες διάθεση, πώς εξηγείς που ποτέ, ως τούτη τη στιγμή που μιλάμε, δε σχολίασα, ούτε καν ανέφερα έστω και υπαινικτικά, το ότι σαν ενωθήκαμε δεν ήσουν παρθένα και πως ποτέ δε σου ζήτησα να μου πεις ποιος ήταν ο πρώτος άντρας που γνώρισες ερωτικά;»\n«Θαρρείς πως δεν εκτίμησα τη στάση σου αυτή, που από την αρχή σε ανέβασε πολύ στα μάτια μου; Την εκτίμησα και μου έκανε βαθιά εντύπωση. Φέρθηκες τελείως διαφορετικά από όπως θα φερόντουσαν οι περισσότεροι άντρες. Σου μεταφέρω την εμπειρία φιλενάδων μου. Και δε σου κρύβω πως ενδόμυχα φοβόμουνα πώς θα αντιδρούσες. Όχι πως ένιωθα καμιά ενοχή. Ένοιωθα εντάξει με τον εαυτό μου. Όταν γνωριστήκαμε ήμουν είκοσι χρονών και σπούδαζα. Τι πιο φυσικό να έχω γνωρίσει τον έρωτα. Από τη μέρα όμως που ενωθήκαμε και ως τη μέρα που χωρίσαμε, δε γύρισα να δω άλλον άντρα».\nΔεν συνέχισαν τη συζήτησή τους. Άλλωστε νυστάζανε και οι δύο κι ο ύπνος τους πήρε απότομα.\nΤο απόγεμα της επομένης μαζεύτηκαν πάλι αρκετοί και απροσδόκητα ανοίξανε πολιτική συζήτηση. Αφορμή στάθηκε μια παρατήρησή της Βασιλικής.\n«Τελικά, βλέπω πως το Πολυτεχνείο μας έφερε πρωθυπουργό τον Καραμανλή, τον μόνο που κράτησε σιγήν ιχθύος κατά τη διάρκεια των γεγονότων».\nΗ Αναστασία είχε αντιρρήσεις.\n«Από όσα έκανε, ερχόμενος από τη Γαλλία, φαίνεται πολύ αλλαγμένος. Δε θυμίζει τον παλιό Καραμανλή, τον Φρυδερίκο, όπως τον λέγαμε, αν θυμάστε, για τα φρύδια του και για την εύνοια της Φρειδερίκης».\nΣτην κουβέντα μπήκε και ο Μισέλ.\n«Και η δικιά μας εξέγερση, του Μάη του ΄68, τελικά μας έφερε παντοδύναμο τον Ντε Γκωλ, που κι αυτός φέρθηκε πολύ διαφορετικά από ότι περίμεναν αυτοί που τον έφεραν, αφού αναγνώρισε την ανεξαρτησία της Αλγερίας και θα ‘έκανε και άλλα εξ ίσου ριζοσπαστικά, αν δεν πέθανε σε δυο μόλις χρόνια. Κατάφερε πάντως αφενός μεν να καταργήσει τη γαλλική αποικιοκρατία, αφετέρου όμως να σταθεροποιήσει την εξουσία των συντηρητικών. Μετά κάποιον άχρωμο και άοσμο Ποέ, είχαμε τον Πομπιντού και τώρα τον Ζισκάρ ντ΄ Εσταίν. Εκείνο όμως που βλέπω, είναι πως οι περισσότεροι από τους ηγέτες εκείνης της πραγματικά πολύ μεγάλης εξέγερσης του Μάη, ύστερα από εφτά χρόνια έχουν συμβιβαστεί με το σύστημα και πολλοί έχουν ενσωματωθεί σ΄ αυτό. Είμαι περίεργος να δω αν οι πρωταγωνιστές της εξέγερσης του Πολυτεχνείου θα τους μιμηθούν. Η άποψή μου είναι πως η ευρωπαϊκή, τουλάχιστον, Αριστερά, τα έχει ελαφρώς χαμένα».\n«Η επόμενη ανατολή θα έρθει από τη δύση» λέει ο Αντρέας γελώντας.\n«Μα τι λες τώρα; έχεις την αυταπάτη πως ο λαός της Αμερικής θα αλλάξει το σύστημα. Αυτοί είναι λαός προβάτων», διαμαρτυρήθηκε η Βασιλική.\n«Βασιλική μου, λέγοντας Δύση δεν εννοούσα τις Ηνωμένες Πολιτείες. Από τη Λατινική Αμερική θα ξεκινήσουν οι εξελίξεις. Δε βλέπετε τι γίνεται στην Κούβα;»\n«Ας μην ήταν η Σοβιετική Ένωση να αγοράζει τη ζάχαρή τους και να τους δίνει πετρέλαιο και θα βλέπαμε».\n«Δεν είναι αυτό. Το φαινόμενο της Κούβας δεν είναι οικονομικό, ούτε πολιτικό. Μπορεί να μην έχουνε αυτοκινητάρες, σπιταρόνες, μοδάτα ρούχα, μπορεί να μη λειτουργούνε πολλά πολιτικά κόμματα, έχουν όμως αξιοπρέπεια. Στην Κούβα έγινε ή μάλλον εξακολουθεί να γίνεται μια μεταμόρφωση της ψυχολογίας του λαού. Η Επανάσταση εκεί, πέρα από το ότι τους εξασφάλισε την παιδεία (έχουνε ξέρετε εκπαίδευση ανώτερη και από της Φιλανδίας, που θεωρείται η πρώτη στην Ευρώπη), την υγεία (έχουν αναλογικά με τον πληθυσμό τους περισσότερους γιατρούς από τις Ηνωμένες Πολιτείες και τη χαμηλότερη παιδική θνησιμότητα και στις δύο Αμερικές), τους χάρισε την προσωπική αξιοπρέπεια. Και εγώ το θεωρώ αυτό το σημαντικότερο επίτευγμα».\nΗ κουβέντα του Αντρέα τους εντυπωσίασε όλους και τον Δήμο τον έβαλε σε σκέψεις. Ο Μισέλ παρατήρησε:\n«Πού πάει όμως η προσωπική αξιοπρέπεια όταν δε μπορείς να πεις ελεύθερα τη γνώμη σου, ούτε να ψηφίσεις άλλο κόμμα, εκτός από αυτό που σε κυβερνάει;»\nΗ Ελένη τότε του λέει:\n«Συμφωνώ, αλλά τι αξιοπρέπεια νοιώθει κάποιος που βλέπει τα παιδιά του να στερούνται, που δεν έχει λεφτά να τα πάει σε γιατρό ή να τα μορφώσει για να μην πω γι΄αυτόν που δεν έχει δουλειά, που γυρνάει άστεγος και κοιμάται στα πάρκα;»\n«Αν το πάμε έτσι, δε θα τελειώσουμε ποτέ» προσπάθησε ο Δήμος να δώσει στη συζήτηση κάποιον ειρμό και συνέχισε:\n«Νομίζω πως σε κάθε περίπτωση επιβάλλεται η ιεράρχηση των προτεραιοτήτων. Η Κούβα ως την επικράτηση του Κάστρο τι ήταν; Το πορνείο και το καζίνο της Αμερικής. Από πού λοιπόν έπρεπε να ξεκινήσουν οι επαναστάτες; Από την ελεύθερη λειτουργία των κομμάτων ή από την ελεύθερη πρόσβαση στη δουλειά, στην υγεία και στην παιδεία; Προτίμησαν το δεύτερο και καλά κάνανε».\n«Το θέμα είναι πως από την επικράτησή τους έχουν περάσει δεκαπέντε χρόνια κι όλας και δε βλέπω να υπάρχει τάση για πολυκομματική δημοκρατία» παρατήρησε ο Μισέλ.\n«Εδώ μπαίνουν άλλα προβλήματα, όχι μόνο θεωρητικού, αλλά και πρακτικού χαρακτήρα. Μονάχα μια μορφή δημοκρατίας, η κοινοβουλευτική, υπάρχει;. Χωρίς να με θεωρήσετε πατριδοκάπηλο, νομίζω πως η ανθρωπότητα έχει ζημιωθεί που αγνοεί τα διδάγματα της αρχαίας Ελλάδας και πιο συγκεκριμένα της αρχαίας Αθήνας».\n«Ξύπνησε μέσα σου ο φιλόλογος» τον πείραξε ο Αντρέας.\n«Ας ξεκινήσουμε με τον αρχαιότερο καταγραμμένο ορισμό της δημοκρατίας, ξέρετε, από τον Επιτάφιο, του Θουκυδίδη: Δημοκρατία είναι να κυβερνάνε οι πολλοί και όχι οι λίγοι. Στην Αθήνα λοιπόν δεν υπήρχαν πολιτικά κόμματα. Κυβερνούσε η Εκκλησία του Δήμου, όπου μετείχαν όλοι οι πολίτες…»\n«Εκτός από τους δούλους, που ήταν πολύ περισσότεροι από τους πολίτες. Αλλά δεν είχαν δικαιώματα» παρατήρησε με δηκτικό ύφος ο Μισέλ\n«Το ζήτημα της δουλείας είναι χωρίς άλλο σοβαρότατο και καθοριστικής σημασίας, αλλά θα ξεφύγουμε από το θέμα της κουβέντας μας αν προσπαθήσουμε να το αναλύσουμε σήμερα. Θέλω να προσέξουμε τους θεσμούς, που καθιέρωσε η αθηναϊκή δημοκρατία. Δεν ήταν μόνο η λειτουργία της λαϊκής συνέλευσης, γιατί αυτό σημαίνει «εκκλησία του δήμου», ήταν και πολλοί άλλοι. Ξέρετε πως στην αρχαία Αθήνα κανείς δε μπορούσε να μείνει σε οποιοδήποτε αξίωμα πάνω από ένα χρόνο και πως δεν είχε δικαίωμα να εκλεγεί δυο φορές στη σειρά στο ίδιο αξίωμα; Εκεί η εξουσία μοιραζόταν και κρατούσε μικρό διάστημα. Και μη ξεχνάμε πως η εξουσία είναι η ηδονή των ηδονών. Δε θυμάμαι ποιος το είπε αλλά είναι σωστό».\n«Αφήστε τώρα την Κούβα, με μας τι γίνεται;» μπήκε στην κουβέντα η Αναστασία, που ως τότε ην παρακολουθούσε σιωπηλή.\n«Εγώ παιδιά τι να σας πω» πετάχτηκε η Ελένη «Συμφωνώ με τον Θεοδωράκη που είπε ή Καραμανλής ή τανκς».\n«Η περίπτωση του Θεοδωράκη είναι ιδιόμορφη. Χωρίς αμφιβολία το μουσικό του έργο είναι τεράστιο και πραγματικά εθνικής σημασίας, αφού μαζί με τον Χατζιδάκη αναπλάσανε την ελληνική μουσική και τη συνδέσανε με τη λαϊκή παράδοση, το δημοτικό, το βυζαντινό μέλος και το ρεμπέτικο. Το περίεργο είναι πως ο ίδιος πιστεύει πως είναι πολιτικός, ενώ δεν είναι» παρατήρησε γελώντας ο Δήμος.\n«Λοιπόν, συμφωνώ με αυτό που λέει ο Δήμος» λέει ο Αντρέας «ενώ είναι τόσο πελώριου μεγέθους μουσικός, αυτός θέλει να τον θεωρούμε πολιτικό στοχαστή, ενώ η πολιτική του ενασχόληση είναι μάλλον ερασιτεχνική. Βρε παιδιά, δεν ξέρω γιατί ο Θεοδωράκης μου θυμίζει έναν αντάρτη που είχα γνωρίσει στο τέλος της Κατοχής. Ήταν ένας λεβέντης, με απίστευτα κατορθώματα στο ενεργητικό του. Να σκεφτείτε πως τότε ήταν στο τάγμα σαμποτέρ του Βρατσάνου, που εμείς, οι επονίτες νεοσύλλεκτοι στο αντάρτικο, τους βλέπαμε σαν ημίθεους. Ε, λοιπόν αυτός για τα κατορθώματά του στο αντάρτικο δεν πολυμιλούσε, αντίθετα μας διηγόταν με καμάρι πώς, όταν κάποτε βρέθηκε στον Πειραιά, έβαλε στη θέση του έναν μάγκα του λιμανιού, που πήγε να ξεγελάσει ένα επαρχιωτάκι. Την αντιμετώπιση του μάγκα τη θεωρούσε ανώτερη από όσα έκανε στο αντάρτικο».\n«Είναι γιατί αλλιώς σε βλέπουν οι άλλοι κι αλλιώς βλέπεις εσύ τον εαυτό σου» κατέληξε συμπερασματικά η Αναστασία.\n«Μήπως όμως ο Θεοδωράκης, δεν έχει ερασιτεχνική, όπως την είπες Αντρέα, ενασχόληση με την πολιτική, αλλά αναζητά άλλους τρόπους κι άλλες μορφές πολιτικής οργάνωσης, που δεν ταιριάζουν με την αντίληψη που έχουμε για τα κόμματα;» αναρωτήθηκε η Ελένη.\nΈτσι πέρασαν οι μέρες και οι νύχτες, ως την μεθεπομένη της Πρωτοχρονιάς, που θα φεύγανε.\nΜια μέρα του είπε:\n«Θέλω να ξαναδείς τη δουλειά μου, μ΄ όλο στο χρόνο που πέρασε ζήτημα είναι αν έφτιαξα πέντε καινούργια έργα».\nΤην ακολούθησε στη σοφίτα της, όπου είδε στον τοίχο κρεμασμένους τρεις πίνακες που δεν είχε δει την προηγούμενη φορά. Ήταν μεγάλοι και το θέμα του ενός ήταν μόνο μια εναλλαγή τεσσάρων χρωμάτων σε οριζόντια διάταξη: βαθύ μπλε, με κόκκινες πινελιές πάνω του, πορφυρό και ανοιχτό γαλάζιο. Τον εντυπωσίασε όμως, γιατί του θύμισε το χρώμα που παίρνει η θάλασσα όταν βασιλεύει ο ήλιος.\n«Οίνωψ πόντος» είπε αφού τον κοίταξε πολλήν ώρα.\n«Πώς είπες;» παραξενεύτηκε.\n«Έτσι περιγράφει ο Όμηρος τη θάλασσα, όταν βασιλεύει ο ήλιος».\n«Αυτό είναι. Τό ΄πιασες» του λέει ενθουσιασμένη.\n«Γράψε μου το για να τον βαφτίσω έτσι» συνέχισε.\nΑυτή τη φορά ο χωρισμός τους, με τα φλογερά φιλιά και τις αγκαλιές που τον συνόδευαν, παρουσία μάλιστα των φίλων τους, δεν τον πίκρανε όπως οι προηγούμενοι. Ήταν σίγουρος πως σύντομα θα ξαναντάμωναν.\nΣτο φέρυ μπωτ ήταν όλο κέφι και φλυαρούσε συνεχώς με τους φίλους του και όταν φτάσανε στον Πειραιά δε δέχτηκε με κανένα τρόπο να τους αφήσει να πάνε σε κάποιο ξενοδοχείο, αλλά επέμεινε να τους πάρει σπίτι του και να κοιμηθούν εκεί.\nThis entry was posted on 21 Ιουνίου, 2022 στις 08:40\tand is filed under Δημήτρης Σαραντάκος, Λογοτεχνία, Μυθιστόρημα. Με ετικέτα: Κούβα, Μίκης Θεοδωράκης. You can follow any responses to this entry through the RSS 2.0 feed. You can leave a response, ή trackback from your own site.\n53 Σχόλια προς “Τότε που οι κοπέλες φορούσανε φουστάνια – 12 (μυθιστόρημα του Δημήτρη Σαραντάκου)”\n21 Ιουνίου, 2022 στις 08:47\n21 Ιουνίου, 2022 στις 08:58\nH Πρέβεζα αδημονεί\nγια Σαραντά- «φουστάνια»\nεπάνω στο [F5]\nαντί να πιει ένα Refresh\nτο προτιμά στο πλήκτρο\nστα βούικα τα πάτρια\nαράδων τα αλάνια\nΈζμπες να γλυκοσειούνται\nἌμ, σέ ΤΙΠΟΤΕ δέν ἔπεσε μέσα ἡ τότε εὐρεία Ἀριστερά. [Τό τί σοσιαλιστική «Ἀνατολή» ἦρθε ἀπό τήν Κούβα, δέν λέγεται! 🙂 ]\n21 Ιουνίου, 2022 στις 09:26\nἘκεῖνο τό «Φρυδερίκος» ἦταν ἕνα ἀπό τά λύματα πού διέχεε τό αὐριανίζον κομμάτι τῆς Ἀριστερᾶς. Εἶναι πασίγνωστο ὅτι ὁ Καραμανλῆς μόνο τήν «εύνοια της Φρειδερίκης» δέν εἶχε.. 🙂\n4 Αυριανίζον ή όχι, αυτό είναι μια ένδειξη από τις πολλές ότι ένα στοιχείο αιχμηρής και χλευαστικής κριτικής το είχε πάντοτε η Αριστερά και δεν το απέκτησε ξαφνικά το 2010.\n21 Ιουνίου, 2022 στις 09:38\nἘκεῖνο τό «για τρίτη φορά το αγκάλιασμά τους» ἄς μήν τό σχολιάσουμε.. 🙂\n21 Ιουνίου, 2022 στις 09:48\nκαι, λίγο μετά, «σα να περνούσε κάποιο αόρατο ρευστό από το ένα στο άλλο»\nΕδώ λοιπόν βλέπουμε τον μηχανικό Δημήτρη Σαραντάκο\nΣτην ώσμωση του έρωτα\nδιέκρινε το «ιξώδες»\nσε βράδια αξημέρωτα\nδίχως ύφος πομπώδες\nδικών του άλτερ έγκο\nμα δεν μπορώ να φτάσω αυτόν\nκαι τρέχω σαν τον Βέγγο…\n21 Ιουνίου, 2022 στις 09:52\n@7. Ἐγώ λέω νά ἀφήσης τούς ὑπαινιγμούς, γιατί θά μᾶς πετάξη ἔξω καί τούς δυό ὁ Νικοκύρης! 🙂\n21 Ιουνίου, 2022 στις 10:09\nΑνεπίλεκτη αλλά ενδιαφέρουσα εξιστόρηση\n21 Ιουνίου, 2022 στις 10:12\nΆντε να ψάχνεις πάλι τις παλιές συζητήσεις για το χρώμα του οίνοπος πόντου… Εγώ είμαι στο δρόμο, ας το ψάξει άλλος 😀\n21 Ιουνίου, 2022 στις 10:15\nΛίγο μας τα μπερδεύει ο Μισέλ. Την ανεξαρτησία της Αλγερίας και τα άλλα ριζοσπαστικά μέτρα τα έκανε ο ΝτεΓκόλ ΠΡΙΝ από το Μάιο του 1968. Μετά, αρκετά γρήγορα αποσύρθηκε, και πράγματι το 1970 πέθανε, αλλά αφού είχε αποσυρθεί. Αν είχε ζήσει κι άλλο, θα είχε άραγε επανέλθει στα πράγματα; Ίσως, αλλά κόντευε να κλείσει τα 80 όταν πέθανε, οπότε αμφιβάλλω.\n21 Ιουνίου, 2022 στις 10:48\nΟ οίνωψ πόντος αναφέρθηκε και συζητήθηκε με αφορμή πάλι την αφήγηση του πατρός\n(σ΄ένα απίθανα ταξιδιάρικο κείμενο και νήμα!)\nΒέβαια εστιάζει κυρίως στη χαμένη Ατλαντίδα, την οποία προβλέπω να νοσταλγεί σύντομα ο Δήμος… χάνεται ο στεριανός στη βαθειά γαλάζια θάλασσα, όσο κι αν τη λαχταράει, αδυνατεί να την κατακτήσει.\n21 Ιουνίου, 2022 στις 11:22\n«….Και μη ξεχνάμε πως η εξουσία είναι η ηδονή των ηδονών. Δε θυμάμαι ποιος το είπε αλλά είναι σωστό».» !!!\n21 Ιουνίου, 2022 στις 11:29\n«Και μη ξεχνάμε πως η εξουσία είναι η ηδονή των ηδονών»(βλ.σχ. 12 και Δημ.Σαρ. στο.https://sarantakos.wordpress.com/2011/03/01/power/ )\nHδονική, με άρωμα γυναίκας που θυμίζει έντονα την Έζμπα, είναι και η ποίηση της Αλεξάνδρας Μπακονίκα που είπε «Πάντως το θεωρώ υποκρισία να γράφεις για τον έρωτα και τον ερωτισμό και να αποκρύπτεις τη λαγνεία, το σωματικό-σεξουαλικό στοιχείο του.»(ΣΥΝΕΝΤΕΥΞΗ ΣΤΗΝ ΕΦΗΜΕΡΙΔΑ ΜΑΚΕΔΟΝΙΑ, ΠΕΡΙΟΔΙΚΟ. ΠΑΝΣΕΛΗΝΟΣ 26/6/2005), και έχει καταγράψει την αναπόφευκτη, ανατρεπτική κτητικότητα του έρωτα με στίχους σαν κι αυτούς(βλ. και σχ.2,7,8);:\n«ΤΑ ΧΕΙΛΗ ΣΟΥ\nΟι πιο σκοτεινές/ οι πιο αδίστακτες ορμές σου/ μ’ εξουσιάζουν./\nΚαι να μιλούσες/δεν θ’ άκουγα,/εμένα με τραβούσαν τα χείλη σου,/\nόλη η ηδονή που υπόσχεσαι/έχει το σχήμα τους.» –ΤΟ ΓΥΜΝΟ ΖΕΥΓΑΡΙ (1990)\n“Καυλόφλογα μου προκαλείς/ όπως στέκεσαι δίπλα μου,/ και σαν μπουρλότο με διαπερνάει./\nΟι πόρτες μας στο ξενοδοχείο είναι κοντά,/έλα στο δωμάτιό μου το βράδυ/ να γίνουμε ζευγάρι”./\nΤης το ψιθύρισε στη λαμπρή δεξίωση/ όπου ήταν προσκαλεσμένοι ως τιμώμενα πρόσωπα,/\nκι έπρεπε να συναντήσουν/ σοβαροφανείς διπλωμάτες, τραπεζιτικούς/κι άλλα επιφανή μέλη της κοινότητας.» –ΠΑΡΑΚΑΤΑΘΗΚΗ ΗΔΥΠΑΘΕΙΑΣ (2000)\nΑπό ερωτικό οίστρο με το γόνατό σου/με πιέζεις στο πόδι κάτω από το τραπέζι,/καθισμένοι ανάμεσα σε πλήθος καλεσμένων/και σε όλη τη διάρκεια της γιορτής./\nΜε πιέζει και με πονάει το γόνατό σου./Οι χωρισμοί και οι επανασυνδέσεις μας κατά καιρούς,/οι θύελλες και παλίρροιες των συναισθημάτων,/η ασίγαστη ανάγκη μου να σε αποκτήσω ξανά/συνωστίζονταν, έμπαιναν στον ηδονικό πόνο/που μου έδινε το γόνατό σου.»– ΗΔΟΝΗ ΚΑΙ ΕΞΟΥΣΙΑ (2009)\nΤο βλέμμα του την έλουσε/ με τόσο έντονο πάθος/ που έφτανε στα όρια του δέους./\nΔέος από τον φόβο, την αγωνία του/ μήπως δεν την κατέχει,/ δεν του παραδοθεί ολοκληρωτικά.\nΕίναι σπάνιο το απόλυτο πάθος,// η απόλυτη αγάπη,/ ώστε διαστέλλεται/ σ’ έναν κόσμο μαγεμένο, μυθικό,\nαυτόκλητα μυθικό.»–ΝΤΕΛΙΚΑΤΗ ΓΥΝΑΙΚΑ (2021)\n…Σχετικοί και οι στίχοι του Οδυσσέα Ιωάννου «Και τι μπορώ να πω για σένα/ που να ‘ναι εσύ/λέξεις με δέρμα και μαλλιά/γραμματικές για την αφή/ χέρια πλεγμένα…» (Τραγούδι:“Θέλω τη μέρα που θα φύγεις”, Συνθέτης: Θάνος Μικρούτσικος / Ερμηνευτής: Χρήστος Θηβαίος /Άλμπουμ: “Ο Άμλετ της Σελήνης”-2002)\n21 Ιουνίου, 2022 στις 11:53\nΞανά ανατροπή, οπότε γίνεται ενδιαφέρουσα και η συνέχεια… Ο κατεξοχήν εκπρόσωπος του αντικαθεστωτικού, ο Ανδρέας, βαδίζει ολοταχώς προς τον μικροαστισμό. Ο Δήμος επανακάμπτει στον μεγάλο έρωτά του κι ας είχε αποφασίσει οριστικό τέλος. Κι εμείς να περιμένουμε στο επόμενο δεκαπενθήμερο την περαιτέρω εξέλιξη.\nΕίναι και αυτό μια κάποια λύση κι έχει την ομορφιά του… 😉\n21 Ιουνίου, 2022 στις 12:12\n4:Γενικώς απεχθάνομαι τις κομματικές χοντράδες, αλλά το Φρυδερίκος είναι έξυπνο λογοπαίγνιο, ανεξαρτήτως του αν αντιστοιχούσε στην πραγματικότητα ή όχι. Καμιά σχέση με τον οχετό της Αυριανής.\n21 Ιουνίου, 2022 στις 12:23\n16@ Δυστυχώς ο καθ’ ύλην αρμόδιος, ο Γσ, δεν είναι πια μαζί μας, ωστόσο η Άνασσα ήτο ατρόμητη στο να ικανοποιεί τα καπρίτσια και τις προτιμήσεις της, εις μάτην θεσμών, επετηρίδων και τυπικών.\n21 Ιουνίου, 2022 στις 12:36\n>>Και μη ξεχνάμε πως η εξουσία είναι η ηδονή των ηδονών\nμεγάλο αφροδισιακό, το λένε συνωνύμως .\nΛέω πως είναι η αριστεροσύνη που όλα τα κατανοεί, όλα τα ενώνει. Και θεούσα ερωτεύτηκε και «εξημέρωσε» «οικεία βουλήσει» ο ένας (και μπράβο του) και καλιτέχνισσα (με μια κάποια ελευθεριότητα) αποδέχτηκε και εκτίμησε την αλήθεια της ο άλλος (και μπράβο του).\nΑπό τη μεριά των κοριτσιών, θα είναι το αντίστοιχο (αλλά στο τρέχον δεν μιλούν-γράφουν εκείνες 🙂 ) .\nH περιγραφή των ερωτικών σκηνών, ενυδατώνει την αφήγηση, ταιριάζει.Ο ήρωας προσέρχεται μυαλό-ψυχή-κορμί. Ολόκληρος.\n21 Ιουνίου, 2022 στις 12:37\n«τους χάρισε την προσωπική αξιοπρέπεια.»\nΠοια προσωπική αξιοπρέπεια έχει ο άνθρωπος που δεν μπορεί να εκφράσει ελεύθερα και δημοσίως τη γνώμη του, που δεν μπορεί να επιλέξει τα βιβλία που θα διαβάσει, τη μουσική που θα ακούσει, τις ταινίες που θα δει, που τρέμει μήπως πέσει επάνω του το μάτι του Μεγάλου Αδελφού; Φόβος και αξιοπρέπεια δεν κάνουν καλή παρέα. Δεν ξέρω πόσο καλό βαθμό παίρνει το εκπαιδευτικό σύστημα της Κούβας ή η ιατροφαρμακευτική της περίθαλψη, αλλά στο πολιτικοκοινωνικό σύστημα δεν περνάει ούτε τη βάση.\n(Αλήθεια, όταν λέμε καλό εκπαιδευτικό σύστημα, τι εννοούμε; Μόνο την εξάλειψη του αναλφαβητισμού και τη δυνατότητα να σπουδάσεις, εφόσον βέβαια είσαι καλός και υπάκουος κομμουνιστής; Την ανάπτυξη της κριτικής σκέψης την αφήνουμε απέξω; Όχι, βέβαια, πως στα σχολεία της δύσης παίρνουμε άριστα σ’ αυτον τον τομέα, αλλά δεν έχουμε και τη μονολιθικότητα των ολοκληρωτικών συστημάτων.)\n21 Ιουνίου, 2022 στις 13:02\n19# Ενώ στη Δύση ο Ασάντζ ας πούμε μπόρεσε να αποκαλύψει τα αμερικάνικα εγκλήματα χωρίς προσωπικές συνέπειες και να τιμάται διεθνώς όπως του αξίζει, ως κορυφαίος μάχιμος δημοσιογράφος. Όταν στη Δύση πας να μιλήσεις σοβαρά και με στοιχεία επί της ουσίας οι πιθανότητες είναι συγκεκριμένες. Ή θα φιμωθείς ποικιλοτρόπως, ή θα συκοφαντηθείς, ή θα καταλήξεις σε κάνα Γκουαντάναμο ή σε κάνα χαντάκι.\n21 Ιουνίου, 2022 στις 13:12\n>> εγώ τους κουμπάριασα\nΕμείς θα λέγαμε «κουμπαριάσαμε, εγώ τους πάντρεψα. Εγώ «τους» κουμπάριασα, όχι.\n7 Ωραιότατη η ρίμα με τον Βέγγο\n12 Α μπράβο\n13-18 Ότι η εξουσία είναι το πιο δυνατό αφροδισιακό δεν το είπε ο Κίσινγκερ;\n21 Ιουνίου, 2022 στις 13:22\nΕίμαι ένας σαστισμένος αριστερός, είχε πει λίγα χρόνια αργότερα ο Νίκος Κούνδουρος (και, υποθέτω ότι δεν το έλεγε μόνο για τον εαυτό του). Όσο για το …θυμιατό περί τα «καλά» που έκανε ο δικτάτορας Κάστρο, ας θυμηθούμε ότι παρόμοιο θυμιάτισμα γίνεται και για τα «καλά» που έκαναν πλείστοι άλλοι …διακεκριμένοι δικτάτορες, όπως ο Μεταξάς, ο Χίτλερ, ο Στάλιν, τα «παλλικάρια» του ’67 κλπ, κλπ. Όπως λέει η σοφή λαϊκή ρήση, δεν υπάρχει «ολίγον έγκυος»!\n21 Ιουνίου, 2022 στις 13:42\n20:Κι αυτό και άλλα πολλά και χειρότερα μπορούμε να πούμε για τη Δύση. Αλλά σίγουρα είναι πολύ πιο ελεύθερα τα πράγματα από όσο υπήρξαν ποτέ στα καθεστώτα σοβιετικού τύπου.\n21 Ιουνίου, 2022 στις 13:48\n24# Ναι, όσο είσαι φρόνιμο παιδί στη Δύση, και αν έχεις φράγκα.\n21 Ιουνίου, 2022 στις 14:15\nΔυστυχώς, ούτε ο πατήρ Σαραντάκος ξεφεύγει από τον κανόνα (σχεδόν πια παντοδύναμο) να παραχαράζει το πνεύμα του αρχαίου αθηναϊκού πολιτεύματος, που ήταν, όχι οι εκλογή αλλά η ΚΛΗΡΩΣΗ των πολιτών για το 99,67% των θέσεων Ευθύνης.\nΑποσιωπάται το έργο του Σταγειρίτη «Αθηναίων Πολιτεία», όπου αναφέρει τον ορισμό των πολιτευμάτων. Αυτός λέει, σε μετάφραση, ότι η πρόσβαση των πολιτών στις θέσεις ευθύνης στην Δημοκρατία είναι με κλήρωση, κι ότι οι εκλογές είναι ίδιο Ολιγαρχικών πολιτευμάτων. Το έγραψε αυτός που ήταν υπέρ των Ολιγαρχών, όχι κάποιος κόλακας της Δημοκρατίας!\nΗ πολιούχος θεά της Αθήνας ήταν η Παλλάδα Αθηνά. Στο σχολείο ουδέποτε μας δίδαξαν την ετυμολογία τού «Παλλάδα», που βγαίνει από το πάλλω, κουνάω βίαια την κληρωτίδα ώστε να ξεπεταχτεί ο κλήρος, ο πάλος, που είχε το όνομα του πολίτη που θα ασκούσε την κάθε λειτουργία (έργον λαού). Παλλάδα Αθηνά, θεά της Σοφίας και Προστάτιδα της Κλήρωσης! Και δεν το διδαχτήκαμε όχι τυχαία, ήταν μέρος της παγκόσμιας συνωμοσίας σιωπής γύρω από το απειλητικό για τις ολιγαρχίες μήνυμα των αρχαίων Ελλήνων: Ότι μόνο έτσι εξασφαλίζεται με μαθηματική (στατιστική) βεβαιότητα η Εξουσία των Πολλών (φτωχών) επί των Ολίγων (πλούσιων)!\nΚαι δεν ήταν και κρυφό! Στους Ολυμπιακούς Αγώνες πρόσβαση είχαν αθλητές από πόλεις δημοκρατικές, που είχαν ως μέθοδο προβολής στα πολιτειακά αξιώματα την Κλήρωση! Ο πρώτος που δεν ήταν τέτοιος ήταν ο Αλέξανδρος Φιλίππου, όταν η δημοκρατία είχε καταρρεύσει.\nΜόνο οι Δέκα Στρατηγοί εκλέγονταν, αλλά μεταξύ τους ο στρατηγεύων κληρωνόταν. Και η παράδση της Κλήρωσης πέρασε και στον Στρατό (κληρωτοί ονομαστήκαμε στη Θητεία μας) και στην Εκκλησία, όχι του Δήμου, αλλά των Πιστών χριστιανών (Κληρικοί είναι οι παπάδες).\nΜε κλήρωση! Και μια φορά στην ζωή κάθε πολίτη, για να μην οργανώνει κομπίνες στην δεύτερη φορά. Και για λίγο χρόνο, ώστε να μην προλαβαίνει να διαπλέκεται με τους ολιγάρχες που θα φτιάχνανε τους μεγάλους δρόμους και θα έβαζαν ακόμα και ανεμογεννήτριες στην κουζίνα των πολιτών αν είχαν την τεχνολογία… Και με καταμέτρηση της περιουσίας των πολιτών πριν την κλήρωσή τους, από ειδικό σώμα λογιστών, ώστε να συγκριθεί με την περιουσία τους μετά την θητεία τους, με τσουχτερά πρόστιμα αν είχαν τσεπώσει λίγα, με Δήμευση της περιουσίας τους αν πολλά. Και υπήρχε και η Εξορία, για τις σοβαρές περιπτώσεις, και υπήρχε και το Κώνειο για εκείνους που οι κρυφοί τραπεζικοί τους λογαριασμοί δικαιολογούνταν ως αριθμοί τηλεφώνων!!!\nΈτσι φτιάχτηκαν οι Παρθενώνες, από την Πόλιν, και όχι από κομπιναδόρους εργολάβους. Αυτοί, αν ήθελαν να γίνουν γνωστοί έπρεπε να είναι Χορηγοί, στις θεατρικές παραστάσεις όπου διδασκόταν η δόξα (και όχι η ξεφτίλα) της Πόλης, να είναι δηλαδή χορηγοί στα θέατρα όπου δοξαζόταν η δια κλήρωσης Δημοκρατία, που τους άφηνε μακριά από το βάζο με το μέλι.\nΚαι έγραψαν για όλα, οι σοφοί της εποχής. Για όλα, πλην της Δημοκρατίας, γιατί έλεγαν ότι η δημοκρατία δεν σου επιτρέπει να γράψεις γι’ αυτήν, γιατί ήθελε συνεχές τρέξιμο για να την ασκείς, δεν γινόταν να το κάνεις από το ανάκλιντρον του σαλονιού σου, η Δημοκρατία είναι όπως τα όνειρα, στο ποίημα του Ελύτη, που θέλει αίμα για να ζήσει, χαράζοντας τις φλέβες σου, και είναι σαν τα τσέρκουλα στις γειτονιές των παιδιών, που καταρρέουν (τα τσέρκουλα) αν δεν τρέχεις συνεχώς από πίσω τους.\n21 Ιουνίου, 2022 στις 14:32\n«Ξέρετε πως στην αρχαία Αθήνα κανείς δε μπορούσε να μείνει σε οποιοδήποτε αξίωμα πάνω από ένα χρόνο και πως δεν είχε δικαίωμα να εκλεγεί δυο φορές στη σειρά στο ίδιο αξίωμα;»\nΜόνο αν είχαν όλοι οι πολίτες κληρωθεί για κάποια θητεία, τότε μόνον επιτρεπόταν να ξαναμπεί το όνομά του στην κληρωτίδα.\nΕγώ, επί Δημοκρατίας, ούτε μία φορά στην μακριά ζωή μου ορίστηκα Ένορκος σε δικαστήριο. Δεν ήμουν, βέβαια, Διευθυντής Τράπεζας, εκπαιδευτικός ήμουν. Ενώ ο μπατζανάκης μου, που ήταν, τρεις!\n21 Ιουνίου, 2022 στις 15:12\n21 Ιουνίου, 2022 στις 15:26\n19,20 Μόλις χτες άκουσα πως μια κυρία, σχετικά προχωρημένης ηλικίας και με πρόβλημα υγείας, μόνο ξύλο που δεν έφαγε από κάτι μαντράχαλους στο καφέ που καθόταν, επειδή διάβαζε την εφημερίδα των συντακτών τη μια μέρα, κι ένα βιβλίο που δεν τους άρεσε την επόμενη.\nΝα έχουμε γνώμη και άποψη, αλλά μέσα στο σπίτι μας (κι αυτό όσο δεν ξέρουν οι τραμπούκοι της γειτονιάς πού μένουμε)…\nΜέρες του 60 ζούμε αν δεν το έχουμε καταλάβει ακόμη.\n21 Ιουνίου, 2022 στις 15:36\n12 Όντως ταξιδιάρικα και ωραία νήματα!\n21 Ιουνίου, 2022 στις 16:15\n29 Αυτό δεν έγινε ευρύτερα γνωστό, έτσι; Απίθανο όμως και δυσοίωνο.\n21 Ιουνίου, 2022 στις 16:33\nΜπορεί η κυρία να διάβαζε Ζαχαρία Παπαντωνίου και να ήταν οι μαντράχαλοι οπαδοί του Μεταξά ή κανενός άλλου μικρομαλακού δικτατορίσκου.\n21 Ιουνίου, 2022 στις 17:21\n@ 2 ΓΤ\nΚαλησπερίζω εγκάρδια. 🙂\n21 Ιουνίου, 2022 στις 17:30\n29:Αυτό είναι αλήθεια. Όπισθεν ολοταχώς. Αυτά που ζούμε την τελευταία τριετία σε όλους τους τομείς της δημόσιας ζωής, δεν τα έχουμε ξαναζήσει στα χρόνια της μεταπολίτευσης. Έχουν περάσει όλων των ειδών και των συνδυασμών οι κυβερνήσεις, δεξιές, κεντρώες, αριστερές, οικουμενικές, αλλά τέτοιο άκρως ανησυχητικό χάλι δεν ζήσαμε ποτέ. Και τι μας μέλλεται να δούμε ακόμα μ’ αυτούς…\n21 Ιουνίου, 2022 στις 18:15\n34 >>τέτοιο άκρως ανησυχητικό χάλι δεν ζήσαμε ποτέ\nΤο πώς επίσημα και ανεπίσημα τρόλια διαστρεβλώνουν στο πικεφί την πραγματικότητα, κάνουν με τρομαχτική άνεση το άσπρο μαύρο, ανενδοίαστα, και ξαμολιούναι στα σάιτ και στα κανάλια σαν ύαινες να ξεσκίσουν κάθε άλλη φωνή εκτός των πετσωμένων, είναι όντως πρωτόγνωρο.\nΚαι μόνο οι τόσοι αστυνομικοί που έχουν προσλάβει παραθύραθεν, με βασικό προσόν σε τί μονάδα στρατού υπηρέτησαν και υποτυπώδη εκπαίδευση, μια ανατριχίλα την αφήνουν. Καμιά ασφάλεια από το πραγματικό έγκλημα που οργιάζει, καμιά αίσθηση προστασίας του πολίτη.\nΠολλά πράγματα θυμίζουν πέτρινες εποχές.\n21 Ιουνίου, 2022 στις 18:19\n4, … «Φρυδερίκος» … ὁ Καραμανλῆς μόνο τήν «εύνοια της Φρειδερίκης» δέν εἶχε.. 🙂 …\nΉταν πιο κοντά στην\n21 Ιουνίου, 2022 στις 18:31\nΑκροδεξιά με ρόπαλο σας ξυνίζει, ακροδεξιά με γραβάτα σας βρομάει, ακροδεξιά με μικρόφωνο και πληκτρολόγιο άπαπα, ε τι δγιάλο θέλετε τελοσπάντων, να παραδοθεί το Έθνος εις τους κομμουνιστάς? Ή μήπως προτιμάτε ακροδεξιά με καλάσνικοφ, όπως Ουκρανία?\nΣκεφτείτε τουλάχιστον πως δεν είναι ελληνική ιδιαιτερότητα, αναλογιστείτε την παγκόσμια άνοδο της παράταξης και δεχτείτε πως η χώρα για να προοδεύσει πρέπει να ακολουθεί τις διεθνείς εξελίξεις, άντε μπράβο.\n21 Ιουνίου, 2022 στις 19:02\nΑυτό που απογειώνει ένα βιβλίο είναι το σεξ και οι ινδιάνοι.\nΑυτό που κάνει ένα βιβλίο ευπώλητο είναι το σεξ και πολιτική…ναι μεν αλλά… εμένα με ξενερώνει κάπως κι ελπίζω σύντομα να δούμε ινδιάνους !!\nΚάποτε θα πεισθείτε πως το ποδόσφαιρο (ίσως ακόμα και το μπάσκετ) είναι πιο σοβαρό από την πολιτική, το σκάνδαλο με το γήπεδο της Αλεξάνδρας με την διπλή ανάπλαση έχει προσδώσει «κύρος» σε μια κυβέρνηση απίστευτων φελλών που χαρίζουνε ένα κλεισυό 15 000 θέσεων στον ΔΠΓ για να το «βουλώσει».\nΧοντραίνει η παραρτηματοποίηση, σφάχτηκε η Λάρισσα για τον Αρη, τώρα σφάζεται ο Αρης για τον ΠΑΟ… θυμάται κανείς πως ονόμασε το κόμμα του ο ΔΠΓ με το οποίο θα πολεμούσε την Νουδούλα ;\n21 Ιουνίου, 2022 στις 19:13\nΕμείς πάλι στο σχολείο μου είχαμε βαρεθεί κάθε βδομάδα να πηγαίνουν οι συνάδελφοι ένορκοι και πολύ συχνά να κληρώνονται. Με ό, τι αυτό συνεπάγεται για τις τάξεις που έπρεπε οι υπόλοιποι να βολέψουμε. Μέρες κάποιες δίκες κρατούσαν.\nΠροσωπικά πήγα πολλές φορές και δύο κληρώθηκα. Ήταν πολύ δυνατή εμπειρία.\n21 Ιουνίου, 2022 στις 20:00\nΆσε, ρε Λάου 🙂\nΜε αφορμή την Χατζηπαντέλη, σε έχει προλάβει ο Λάκης Γαβαλάς!\n21 Ιουνίου, 2022 στις 20:15\nΣιγά να μην γνώριζαν τα ούγκανα τον Ζαχαρία Παπαντωνίου. Θα είχε όμως ενδιαφέρον να ξέραμε ποιο ήταν το βιβλίο που δεν τους άρεσε. Το πιθανότερο είναι να είχε κόκκινο εξώφυλλο ανεξαρτήτως περιεχομένου· οι παλιοί λογοκριτές το θεωρούσαν αλάνθαστο κριτήριο· κι αν ήταν και Ρώσου συγγραφέα,το γλυκό έδενε μια χαρά.\n21 Ιουνίου, 2022 στις 20:32\nΗ περιγραφή της ερωτικής ιεροτελεστίας, λειτούργησε πέραμα στο «Άγιος ο έρωτας» (τραγούδια-ποιήματα/Διονύσης Καρατζάς- Γιώργος Ανδρέου)\n37 >>την παγκόσμια άνοδο της παράταξης.\n21 Ιουνίου, 2022 στις 20:50\nΟι αγράμματοι χωροφύλακες μάζευαν αβέρτα τους τόμους του Χάρη Πάτση με το κόκκινο εξώφυλλο τη δεκαετία του 50.\nΠαλιότερα τα στηρίγματα του έθνους που λάτρευαν το λαοφιλή κομπλεξικό δικτατορίσκο έκαιγαν τα «Ψηλά Βουνά».\nΤο ίδιο κάνουν και οι απόγονοί τους στις μέρες μας, αλλά κυριολεκτικά για να εισπράξουν τις ανεμομίζενς.\n21 Ιουνίου, 2022 στις 20:59\n39 Οι εκπαιδευτικοί είναι, πράγματι, από τους πρώτους που υπολογίζονται για ένορκοι.\n21 Ιουνίου, 2022 στις 21:00\n«Η πετριά» του τίτλου της σημερινής συνέχειας, σε τί αναφέρεται; ή παρακάτω θα φανεί;\nΈφαγα πετριά, σημαίνει έχω κόλλημα με κάτι, εμμονή, ε;\n21 Ιουνίου, 2022 στις 21:44\nΝαι, είχαν κάψει τα «Ψηλά βουνά» μεταξύ πολλών άλλων. Οι εκπρόσωποι του Τρίτου Ελληνικού Πολιτισμού έριξαν στην πυρά τον Πλάτωνα, τον Σοφοκλή, τον Θουκυδίδη… Αλλά πού να τα ξέρουν αυτά τα καλόπαιδα που πουλάνε φασιστικό τσαμπουκά σε ηλικιωμένες κυρίες; Πότε είχαν θεωρητικές και ιστορικές γνώσεις οι τραμπούκοι; Αλλά, θα μου πεις, κάποιοι του ιδίου φυράματος και με παρόμοια δράση έφτασαν μέχρι κοινοβουλευτικοί υπουργοί. Είναι κι αυτό…\n21 Ιουνίου, 2022 στις 22:13\n45 Ναι, αυτό σημαίνει. Και το υπόλοιπο κεφάλαιο έχει κάτι που θα μπορούσε να θεωρηθεί πετριά, αλλά όχι πολύ πειστικά.\n22 Ιουνίου, 2022 στις 00:41\nΕγώ το έφαγα πετριά το ξέρω σαν έβγαλα κακό όνομα για κάτι πετριά είναι αυτό το κάτι που η κοινωνία δεν ενέκρινε\n# 44 και αλλού\nεκπλήσσομαι, τώρα μαθαίνω πως πέρνανε για ένορκους εκπαιδευτικούς. ισως έφταιγε που ήμουνα γραμμένος στην ΟΛΤΕ και όχι στην ΟΛΜΕ λόγω οργανικής\n22 Ιουνίου, 2022 στις 06:52\n41 Δε συγκράτησα τον τίτλο, αλλά ήταν κάποιο του (ή για τον) Αλέκο Παναγούλη.\n22 Ιουνίου, 2022 στις 08:12\n49:Αμ γι’ αυτό… Κόκκινο πανί ακόμα ο μακαρίτης.\n22 Ιουνίου, 2022 στις 08:15\nΟύτε εγώ έχω κληθεί ποτέ για ένορκος, ούτε γνωρίζω να έχει κληθεί κάποιος γνωστός μου συνάδελφος. Βέβαια, η Αθήνα είναι πολυπληθής, μάλλον στις επαρχιακές πόλεις συμβαίνουν πιο συχνά αυτές οι κλήσεις.\n22 Ιουνίου, 2022 στις 09:21\n@ 51 Γιάννης Κουβάτσος\nΜπα… Και η Πρέβεζα δηλώνει «απών».\n23 Ιουνίου, 2022 στις 06:46\nΑπό 21 Ιουνίου, 2022 στις 14:15 μέχρι 22 Ιουνίου, 2022 στις 09:21, δηλαδή επί 19 ώρες και 6 λεπτά, ούτε ένα σχόλιο για την διαστρέβλωση του όρου Δημοκρατία! Χωρίς να συνυπολογιστεί το διάστημα από το τελευταίο σχόλιο του Δημοσιοχώρου μέχρι τώρα.\nΜε την τεχνολογία να μπορεί να διασφαλίζει ακόμα και σε ποιους κολλητούς θα πάνε οι πόροι της κοινωνίας, το προϊόν του ιδρώτα μας, ακόμα δεν αποφασίσαμε να απαιτούμε την ισοπολιτεία που απολάμβαναν οι Αρχαίοι της Κλασσικής εποχής: Διαδοχική εναλλαγή τού Άρχειν και Άρχεσθαι! Εκτός και αν θεωρούμε άσκηση Αρχής το να πηγαίνει ο κόσμος κοπαδιαστά στις κάλπες κάθε που αποφασίζει ο εκάστοτε Πρωθυπουργός ότι οι παροχές, το γλύψιμο και η πλύση εγκεφάλου από την προπαγάνδα των Μέσων έχουν δημιουργήσει το Μομέντουμ(!) που τον συμφέρει! Τότε γινόμαστε ο Κυρίαρχος Λαός, από την επομένη στόχος πάλι των πυρών των Μέσων και των Σωμάτων Ασφαλείας των Ολιγαρχών.\nΟύτε ένα σχόλιο! Και μάλιστα σε «παρέα» ανθρώπων κρησαρισμένων ποιοτικά, λόγω του υψηλού επιπέδου μόρφωσης και ποιότητας ενδιαφερόντων!\nΜόνο μία αιτία μπορώ να φανταστώ: Την συλλογική απελπισία!


Διαμαντοδισκοι Κοπης Πλακιδιων Μαρμαρων Dronco Φ3 180x22x2 - Αναλωσιμα-εξαρτηματα εργαλειων (TLS.140700)\nΑρχική > Εργαλεία > Ανταλλακτικά • Εξαρτήματα > ΔΙΑΜΑΝΤΟΔΙΣΚΟΙ ΚΟΠΗΣ ΠΛΑΚΙΔΙΩΝ ΜΑΡΜΑΡΩΝ DRONCO Φ3 180X22X2\nΔιαμαντόδισκος κοπής πλακιδίων από την IRWIN.\nΔιάμμετρος: 180 mm.\nΔιάμμετρος οπής: 22 mm.\nΔΙΑΜΑΝΤΟΔΙΣΚΟΙ ΚΟΠΗΣ ΠΛΑΚΙΔΙΩΝ ΜΑΡΜΑΡΩΝ DRONCO Φ3 180X22X2 (TLS.140700)\n• Διάμμετρος: 180 mm.\n• Διάμμετρος οπής: 22 mm.\nΔΙΑΜΑΝΤΟΔΙΣΚΟΙ ΚΟΠΗΣ ΠΛΑΚΙΔΙΩΝ ΜΑΡΜΑΡΩΝ DRONCO Φ3 180X22X2 TLS.140700 DRONCO DRONCO ΑΝΑΛΩΣΙΜΑ-ΕΞΑΡΤΗΜΑΤΑ ΕΡΓΑΛΕΙΩΝ ΔΙΑΜΑΝΤΟΔΙΣΚΟΙ ΚΟΠΗΣ ΠΛΑΚΙΔΙΩΝ ΜΑΡΜΑΡΩΝ DRONCO Φ3 180X22X2


Έντονη διαμαρτυρία της μείζονος Μειοψηφίας του Δήμου Λέρου με απόχή από την άτυπη συνάντηση του Δ.Σ με τον κ. Κρεμαστινό - LEROS NEWS\nΠρωτοσέλιδο Τα νέα της Λέρου Έντονη διαμαρτυρία της μείζονος Μειοψηφίας του Δήμου Λέρου με απόχή από την άτυπη συνάντηση του Δ.Σ με τον κ. Κρεμαστινό\nΗ μείζων μειοψηφία του Δήμου Λέρου με αφορμή την άτυπη συνάντηση των μελών του Δ.Σ. με τον βουλευτή Δωδεκανήσου κ. Κρεμαστινό, παρέδωσε στο προεδρείο του Δημοτικού Συμβουλίου επιστολή διαμαρτυρίας για τα προβλήματα που υπάρχουν στο νησί μας, αφήνοντας αιχμές για τον τουρισμό και την υγεία, ενώ απείχε από τη συνάντηση.\nΗ επιστολή διαμαρτυρίας αναγνώσθηκε στην άτυπη συνάντηση που έγινε στις 8/7/2011 ενώπιον του κ. Κρεμαστινού και αναφέρει τα εξής:\n“Κύριε υπουργέ, η άφιξή σας στο νησί μας συμπίπτει χρονικά με την ατυχή συγκυρία της χειρότερης τουριστικής χρονιάς της τελευταίας 20ετίας αφενός και με την πλήρη κατάρρευση του συστήματος υγείας στο νησί μας αφετέρου.\nΚανένας Λερίος δεν θυμάται το ΚΘΛ σε χειρότερη κατάσταση. Τραγικές ελλείψεις ιατρών, ελλείψεις υλικών, κλείσιμο – κατάργηση των περιφερειακών ιατρείων Πλατάνου – Καμάρας συνθέτουν το σκηνικό της κατάρρευσης του συστήματος.\nΣεβόμαστε και τιμάμε τον καθηγητή καρδιολογίας κ. Κρεμαστινό.\nΔιαμαρτυρόμαστε έντονα με την απουσία μας στο πρόσωπο του πολιτικού – βουλευτή Δωδ/σου για το χάλι της υγείας μας, αλλά και για το χάλι του πολιτικού συστήματος γενικότερα.\nΠροσευχόμαστε στο Θεό να έχει καλά τους εναπομείναντες ψυχασθενείς γιατί εξαιτίας τους μπορούμε να έχουμε έστω και αυτή τη στοιχειώδη περίθαλψη.\nΠολύ φοβόμαστε ότι μετά από αυτούς το ένδοξο “Νοσοκομείο Λέρου” επί Ερυθρού Σταυρού θα το καταντήσετε περιφερειακό αγροτικό ιατρείο”.


Πωλήσεις μεταχειρισμένων φορτηγών Mercedes-Benz και Man, Γνήσια ανταλλακτικά φορτηγών, Θεσσαλονίκη.\nΗ εταιρεία ΑΦΟΙ ΔΙΔΗ ΟΕ ασχολείται με την επισκευή και την εμπορία φορτηγών MAN και MERCEDES-BENZ και ανταλλακτικών αυτών, χαράζοντας μια δυναμική και σταθερή πορεία στην ελληνική αγορά. Με περισσότερα από 50 χρόνια εμπειρίας βρισκόμαστε στην κορυφή του χώρου επισκευής και εμπορίας φορτηγών και ανταλλακτικών αυτών.\nΟι ιδιόκτητες εγκαταστάσεις της εταιρείας μας, στις οποίες στεγάζεται το άρτια εξοπλισμένο συνεργείο με όλα τα τελευταίας τεχνολογίας διαγνωστικά μηχανήματα, καθώς και η έκθεση φορτηγών βρίσκονται σε κομβικό και εύκολα προσβάσιμο σημείο.\nΠροσφέρουμε μεγάλη ποικιλία μεταχειρισμένων φορτηγών MAN και MERCEDES-BENZ. Διαθέτουμε μεγάλη παρακαταθήκη ανταλλακτικών, που προέρχονται από τους πλέον επώνυμους εργοστασιακούς οίκους του εξωτερικού, με δυνατότητα αποστολής σε όλη την Ελλάδα. Επίσης παρέχουμε υπηρεσίες 24ωρου κινητού συνεργείου, για επιτόπου επισκευή και αποκατάσταση βλαβών.\nΗ φιλοσοφία της εταιρείας μας βασίζεται στην ιδέα ότι οι ανάγκες των πελατών μας έχουν για εμάς την μεγαλύτερη σημασία. Έχουμε δεσμευθεί να ανταποκρινόμαστε σε αυτές τις ανάγκες και, ως αποτέλεσμα αυτής της δέσμευσης, μεγάλο μέρος της δουλειάς μας προέρχεται από σταθερούς πελάτες, οι οποίοι, με τη σειρά τους, μας συστήνουν στον κύκλο τους.\nΕπικεντρώνουμε τις προσπάθειες μας στη συνεχή βελτίωση των υπηρεσιών μας, με συνέπεια και στόχο την απόλυτη ικανοποίηση σας.


Θεωρία Παιγνίων (Και αν όλοι πάμε για την ξανθιά;) | ...μια άλλη μορφή της συνείδησης\n...ο Τζον Νας, τη δεκαετία του ’50, έκανε κάτι παρόμοιο δημιουργώντας ένα νέο μαθηματικό πεδίο που ονομάστηκε «θεωρία παιγνίων»: παρατήρησε πώς συμπεριφέρονται οι άνθρωποι σε διάφορες καταστάσεις, έφτιαξε ένα απλοποιημένο σχήμα των σχέσεων και των ενεργειών τους και επεξεργάστηκε κάποιες εξισώσεις που τις περιέγραφαν. Το αποτέλεσμα δεν ήταν βέβαια ο μαθηματικός τύπος των ανθρώπινων σχέσεων, όμως αποδείχτηκε αρκετά σημαντικό ώστε να του χαρίσει το νόμπελ οικονομίας το 1994.\n«Αν παίζουν δύο, συμφέρει να μπλοφάρεις μόνο όταν έχεις τα χειρότερα χαρτιά, όχι όταν έχεις μέτρια». Αυτός ο κανόνας αναφέρεται στο βιβλίο Theory of Games and Economic Behaviour(1944) του μαθηματικού Τζον φον Νόιμαν και του οικονομολόγου Όσκαρ Μόργκενστερν, που συγκαταλέγονται τους θεμελιωτές της θεωρίας παιγνίων.\nΤον Φον Νόιμαν τον ενδιέφερε το πόκερ μόνο ως σημείο αφετηρίας για μια θεωρία που θα εξηγούσε κάθε είδος ανθρώπινης σχέσης, από την οικονομία ως τις σχέσεις των ζευγαριών. «Η ζωή είναι γεμάτη μπλόφες», υποστήριζε, «γεμάτη μικρές τακτικές παραπλάνησης: αυτό αποκρυπτογραφούν τα παιχνίδια της θεωρίας μου». Στόχος ομολογουμένως πολύ φιλόδοξος, ακόμα και γι’ αυτόν τον εκκεντρικό επιστήμονα που, όπως λέγεται, κατάφερνε να απομνημονεύσει μια σελίδα του τηλεφωνικού καταλόγου μέσα σε λίγα λεπτά. Όμως πολλά συμπεράσματα του Φον Νόιμαν ισχύουν ακόμα σε μεγάλο βαθμό, παρ’ όλο που κάποια οδήγησαν σε παράδοξες προτάσεις. Για παράδειγμα, μετά το Β΄ Παγκόσμιο πόλεμο υπήρχε μεγάλη ένταση ανάμεσα στην ΕΣΣΔ και τις ΗΠΑ. Βασισμένος στη θεωρία παιγνίων, ο Φον Νόιμαν προέβλεψε ότι, όταν η Σοβιετική Ένωση κατασκεύαζε την ατομική βόμβα, θα ξεκινούσε ένας φρενήρης συναγωνισμός πυρηνικών εξοπλισμών. Για να αποφευχθεί αυτό το αδιέξοδο, ο Φον Νόιμαν πρότεινε μια δραστική λύση: να βομβαρδιστεί με πυρηνικά η ΕΣΣΔ για προληπτικούς λόγους.Ευτυχώς δεν εισακούστηκε\nΥποθέστε ότι είστε ένας από μια ομάδα αγοριών που διασκεδάζουν σε ένα καφέ. Απέναντί σας, στο άλλο άκρο του καφέ υπάρχει μια ομάδα όμορφων κοριτσιών, όλες εκτός από μια είναι μελαχρινές. Το μόνο ξανθό κορίτσι στην ομάδα είναι αυτό όλα τα αγόρια θα ήθελαν να πλησιάσουν αρχικά. Θα έπρεπε να λάβετε υπόψη ή όχι πως και τα άλλα αγόρια θα ήθελαν και θα προσπαθούσαν να μιλήσουν στην ξανθιά πρώτα;\nΑλλά τι θα συμβεί αν κανένας δε πάει για την ξανθιά; Δε μπαίνει ο ένας στο δρόμο του άλλου και δεν προσβάλλετε τα άλλα κορίτσια. Αυτός είναι ο μόνος τρόπος για να κερδίσετε.» Αυτή η ιστορία, παρ’ όλο που πλάστηκε στο μυαλό των σεναριογράφων της ταινίας και όχι του ίδιου του Nash, μας διδάσκει ότι το καλύτερο σύστημα δεν είναι πάντα αυτό στο οποίο καθένας αγωνίζεται για το ατομικό συμφέρον του. Στην ουσία ο Nash/Crowe σιωπηρά συστήνει το να στοχεύσει κάποιος σε μια μελαχρινή είναι σίγουρα πιο επιτυχές και το να κατακτήσει κάποιος μια μελαχρινή είναι καλύτερο από μην κατακτήσει κανένα κορίτσι.\n Ο Τζων Φορμπς Νας (John Forbes Nash Jr.) (γεν. 1928) είναι ένας Αμερικάνος μαθηματικός και οικονομολόγος. Τιμήθηκε το 1994 με το Νόμπελ Οικονομικών, μαζί με τους Ρ. Ζέλτεν και Τζ. Χαρσάνυι για τη συμβολή του στη θεωρία παιγνίων. Συγκεκριμένα, δημιούργησε την έννοια της ισορροπίας για παιχνίδια μη-μηδενικού αθροίσματος, ισορροπία που πήρε το όνομά του ωςισορροπία Νας. Η έννοια της ισορροπίας κατά Νας είναι πολύ σπουδαία, ιδιαιτέρως στις μέρες μας, και έχει ευρύτατες εφαρμογές σε πολλούς τομείς της ανθρώπινης δραστήριότητας, είτε σε φυσικά συστήματα, όπως η Βιολογία. Ο Νας υπέφερε από σχιζοφρένεια από τα 29 του, την οποία ξεπέρασε μετά από τριάντα χρόνια. wikipedia


Οστεοπόρωση | Ορισμός | Παράγοντες κινδύνου | Θεραπεία\nΤα τελευταία 30 χρόνια η έρευνα πάνω στην Οστεοπόρωση, ξεκινώντας από το μηδέν σχεδόν, σημείωσε αλματώδη εξέλιξη, την οποία πυροδότησε το πρόβλημα Οστεοπόρωσης των αστροναυτών – κοσμοναυτών διαρκείας, αλλά και η συνεχής γήρανση του πληθυσμού. Ετυμολογικά η λέξη Οστεοπόρωση προέρχεται από το Οστούν (=κόκκαλο) + Πορώδης (=ο έχων πόρο). Η διεθνής ονομασία της νόσου είναι επίσης Osteoporosis.\nΟστεοπόρωση σε σπόνδυλο κύριοι παράγοντες κινδύνου\nΟι παράγοντες κινδύνου (Risk factors) για οστεοπόρωση διακρίνονται σε κύριους και δευτερεύοντες. Κύριοι παράγοντες κινδύνου είναι δύο η ελαττωμένη κορυφαία οστική μάζα καθώς και ο αυξημένος ρυθμός οστικής απώλειας.\nΗ οστεοπόρωση προκαλείται κυρίως από τη διαταραχή στην ισορροπία ανάμεσα στην οστεοπαραγωγή και την οστική αποδόμηση που συνεχίζεται δια βίου στον ανθρώπινο σκελετό. Φυσιολογικά η οστική μάζα (πυκνότητα) αυξάνεται προοδευτικά όσο ο σκελετός αναπτύσσεται και εξακολουθεί να αυξάνεται μέχρι την ηλικία των 35 περίπου ετών, οπότε φθάνει στο μέγιστο επίπεδο. Η κορυφαία αυτή οστική μάζα (peak bone mass) επηρεάζεται σημαντικά από τη διατροφή, το φύλο, τη φυλή, τη μυϊκή άσκηση και βεβαίως τη φυσιολογική λειτουργία των διαφόρων οργάνων του σώματος.\nΗ κορυφαία οστική μάζα στους άνδρες είναι 20-30% μεγαλύτερη παρά στις γυναίκες και 10-20% μεγαλύτερη στη μαύρη φυλή σε σχέση προς τη λευκή. Μετά την ηλικία των 35 περίπου ετών αρχίζει βαθμιαία απώλεια οστικής μάζας που αποτελεί φυσιολογικό φαινόμενο και συνεχίζεται με διακυμάνσεις σε όλη την υπόλοιπη ζωή. Ο ρυθμός απώλειας είναι αρχικά ίδιος στους άνδρες και στις γυναίκες και κυμαίνεται από 0,3-0,5% το χρόνο.\nΤο φυσιολογικό αυτό ρυθμό απώλειας ακολουθεί στις γυναίκες φάση επιταχυνόμενης οστικής απώλειας της τάξεως του 2-3% το χρόνο, που αρχίζει στην περίοδο της εμμηνόπαυσης και συνδέεται στενά με την ελάττωση του επιπέδου των οιστρογόνων στο αίμα. Η φάση αυτή σύμφωνα με τις υπάρχουσες μέχρι σήμερα γνώσεις διαρκεί 6-10 χρόνια, οπότε επανέρχεται σε βραδύ ρυθμό οστικής απώλειας που φθάνει το 0,3-0,5%. Σε μερικές γυναίκες (20%) ο ρυθμός οστικής απώλειας είναι μεγαλύτερος του 3% (έως 7%) (fast bone loosers). Στις γυναίκες αυτές η οστεοπόρωση πρέπει έγκαιρα να διαγνωσθεί και να αντιμετωπισθεί. Όταν η κορυφαία οστική μάζα (πυκνότητα) είναι μεγάλη και ο ρυθμός οστικής απώλειας φυσιολογικός, δε δημιουργείται οστεοπόρωση. Οστεοπόρωση δημιουργείται, όταν η οστική μάζα ενός ατόμου που φθάνει το μέγιστο στην ηλικία των 35 περίπου ετών είναι χαμηλή ή όταν ο ρυθμός οστικής απώλειας είναι αυξημένος ή υπάρχει συνδυασμός και των δύο.\nΓι’ αυτό η φιλοσοφία της σύγχρονης αντιμετώπισης της οστεοπόρωσης συγκεντρώνεται στους δύο αυτούς στόχους, δηλαδή τη μεγιστοποίηση της κορυφαίας οστικής μάζας (πρωτογενής πρόληψη) και την ελαχιστοποίηση των οστικών απωλειών (δευτερογενής πρόληψη). Τελευταία φαίνεται ότι εκτός από το επίπεδο της οστικής μάζας σημασία έχει και η ποιότητα του οστού στη μάζα που μένει.\nΔευτερεύοντες παράγοντες κινδύνου οστεοπόρωσης σε σπόνδυλο\nΕμμηνόπαυση στις γυναίκες. Φυσιολογική ή χειρουργική λόγω ελάττωσης του επιπέδου των οιστρογόνων.\nΟ περιορισμός της φυσιολογικής κίνησης (βάδισμα, τρέξιμο), που είναι αποτέλεσμα της μηχανοποίησης της ζωής μας (αυτοκίνητα, ηλεκτρικά πλυντήρια, ηλεκτρικές σκούπες, πλυντήρια πιάτων κτλ), στερεί το μυοσκελετικό σύστημα από το σπουδαιότερο ερέθισμα που συμβάλλει στη διάπλαση και ανακατασκευή του σκελετού σε όλη τη διάρκεια της ζωής. Η υπερβολική εντούτοις άσκηση σε νέα κορίτσια, αθλήτριες, μπορεί να προκαλέσει αμηνόρροια με αποτέλεσμα ελάττωση τις οστικής πυκνότητας.\nΤο κάπνισμα Υπάρχουν σήμερα σαφείς ενδείξεις ότι σε καπνίστριες γυναίκες (και άνδρες) ο ρυθμός οστικής απώλειας είναι αυξημένος με αποτέλεσμα αυξημένη συχνότητα καταγμάτων στους σπονδύλους. Το τελευταίο πιθανώς οφείλεται σε: α) επιτάχυνση καταστροφής των οιστρογόνων στις γυναίκες, β) ελάττωση της δραστηριότητας των οστεοβλαστών γ) πρόωρη εμμηνόπαυση και ) αγγειοσύσπαση και μείωση παροχής αίματος στους σπονδύλους.\nΤο φύλο Η οστεοπόρωση είναι συχνότερη στις γυναίκες παρά στους άνδρες.\nΗ φυλή Παρατηρείται συχνότερα στους λευκούς παρά στους μαύρους, επειδή οι τελευταίοι έχουν μεγαλύτερη οστική μάζα.\nΟικογενής προδιάθεση Υπάρχουν οικογένειες με πολλά μέλη που πάσχουν από οστεοπόρωση χωρίς να διαπιστώνεται παθολογική αιτία.\nΙδιοσυστασία Η οστεοπόρωση είναι συχνότερη σε μικρόσωμες λεπτές γυναίκες, με ξανθά μαλλιά και λεπτή επιδερμίδα. Σπάνια παρατηρείται σε παχιές γυναίκες. Το αυξημένο σωματικό βάρος ελαττώνει το ρυθμό οστικής απώλειας, α) λόγω μηχανικής επιβάρυνσης της σπονδυλικής στήλης και των κάτω άκρων και β) επειδή μεγάλες ποσότητες λίπους συμβάλλουν στη μετατροπή των επινεφριδιακών ανδρογόνων σε οιστρογόνα.\nΣυνθήκες έλλειψης βαρύτητας Η παρατήρηση της σημασίας της βαρύτητας έγινε στους αστροναύτες, οι οποίοι είχαν οστική απώλεια της τάξεως του 1 % την εβδομάδα, παρά τις πολλές άλλες δραστηριότητές τους και την επαρκή πρόσληψη Ca.\nΗ θεραπεία της Οστεοπόρωσης άλλαξε ριζικά τα τελευταία 20 χρόνια, και ήδη δρομολογούνται περαιτέρω εξελίξεις. Παρά το γεγονός ότι υπάρχουν διαθέσιμα φάρμακα, το πρόβλημα δεν έχει λυθεί οριστικά. Σήμερα, η οστεοπόρωση απλώς αντιμετωπίζεται, δεν θεραπεύεται 100%. Με το πέρασμα των χρόνων διαφοροποιούνταν τα στάνταρ της θεραπείας. Για το έτος 2017 οι συστάσεις της Παγκόσμιας Οργάνωσης Υγείας λένε ότι η θεραπεία εγκατεστημένης Οστεοπόρωσης (Τscore<-2,5) πρέπει να βασίζεται στα φάρμακα + στη μυϊκή άσκηση + τήρηση κανόνων ζωής (όπως αποφυγή πολλών κρεάτων, αποφυγή πολλών καφέδων + αποφυγή καπνίσματος και πολύ αλκοόλ, κλπ). Η θεραπεία πρέπει να περιέχει τρία φάρμακα, ένα Βασικό + Βιταμίνη D3 + Ασβέστιο, εάν είναι ανεπαρκές στην τροφή.


Μπόλονι: «Δεν δίνω απαντήσεις, κρατάω την ενότητά μας»! | Onsports.gr\nhome ΠοδόσφαιροSuper LeagueΜπόλονι: «Δεν δίνω απαντήσεις, κρατάω την ενότητά μας»! Κοινοποιήστε\nΜπόλονι: «Δεν δίνω απαντήσεις, κρατάω την ενότητά μας»!\tΣυντάκτης: Onsports Team\nΔημοσίευση: Κυριακή, 01 Απριλίου 2012 20.57\nΓια τον… εαυτό του προτίμησε να κρατήσει την απάντηση στο ερώτημα: γιατί ο ΠΑΟΚ ξεχνά τον καλό του εαυτό μακριά από την Τούμπα, ο Λάζλο Μπόλονι, εστιάζοντας παράλληλα στην έλλειψη θάρρους και φαντασίας των ποδοσφαιριστών του, ενώ δεν παρέλειψε να κάνει λόγο για ένα… φυσιολογικό εντός έδρας παιχνίδι κόντρα στον ΠΑΣ!\t«Το πιο σημαντικό είναι να έχεις την ικανότητα να αναλαμβάνεις την ευθύνη σου», τόνισε χαρακτηριστικά ο τεχνικός του «Δικέφαλου» μιλώντας στη συνέντευξη Τύπου μετά την ήττα από τους Ηπειρώτες (1-2), όπου εγγυήθηκε για σκληρή δουλειά, προτιμώντας όμως να κρατήσει τα προβλήματα του ΠΑΟΚ και τη λύση τους μέσα στα αποδυτήρια. «Τα νεκροταφεία είναι γεμάτα αναντικατάστατους», σχολίασε χαρακτηριστικά ο Μπόλονι για τις απουσίες των Φωτάκη, Γκαρσία, αφού συνέστησε σε όσους φοβούνται τις ευθύνες της φανέλας να… κόψουν την μπάλα! Αναλυτικά οι δηλώσεις του Λάζλο Μπόλονι:\nΓια την εικόνα του αγώνα: «Ακόμη ένα φυσιολογικό παιχνίδι στην Τούμπα, στο οποίο δεν μπορέσαμε να αναλάβουμε την ευθύνη, όταν δεν δείξαμε δυνατότητα να λύσουμε τα προβλήματά μας. Απ’ ότι φαίνεται αυτό τείνει να γίνει ένα μόνιμο πρόβλημα για τον ΠΑΟΚ. Αν ήθελα θα μπορούσα να μιλήσω για τη σημαντική κυριαρχία στην κατοχή, αλλά αυτή η κατοχή για διάφορους λόγους ήταν πολύ στείρα. Σίγουρα δεν βρήκαμε τρόπο να προκαλέσουμε έκπληξη στην επίθεση ή στο κέντρο. Γι’ αυτό σας ανέφερα ότι πρόκειται για φυσιολογικό απόγευμα, διότι χωρίς να κάνουμε πολλά λάθη, με 1-2 λάθη βρεθήκαμε πίσω στο σκορ και δεν βρήκαμε το θάρρος να αντεπεξέλθουμε. Δεν έχουμε πολύ χρόνο να αλλάξουμε αυτά τα πράγματα ως το τέλος του πρωταθλήματος, αλλά πρέπει να βρούμε απάντηση στο μεγαλύτερο πρόβλημά μας: Γιατί εκτός έδρας παίζουμε τόσο καλά, και δεν το κάνουμε στα εντός έδρας; Έχω την απάντηση, αλλά πρέπει να την κρατήσω για μένα».\nΓια το γεγονός ότι ο ΠΑΟΚ δέχεται ίδια γκολ, από λάθος στο κέντρο: «Υπάρχουν λύσεις γι’ αυτό το πράγμα. Πιθανόν και εμείς να έχουμε λύσεις για να αλλάξουμε τη φιλοσοφία. Το πιο σημαντικό είναι να έχεις την ικανότητα να αναλαμβάνεις την ευθύνη σου. Και οι νέοι και οι παλιοί ποδοσφαιριστές. Είναι πιθανό να χάσεις τη μπάλα στο κέντρο. Το πρόβλημα είναι ότι αυτά τα λάθη δεν είναι τα πρώτα, αλλά αμέσως μετά πρέπει να αναλαμβάνεις την ευθύνη να διορθώσεις το λάθος, είτε ο ίδιος είτε ο συμπαίκτης σου. Αυτά πρέπει να είναι μέσα σου. Δεν είμαι σίγουρος ότι έχουμε τέτοιους παίκτες».\nΑν η απουσία των Φωτάκη, Γκαρσία επηρέασε την ομάδα επειδή είναι παίκτες που αναλαμβάνουν ευθύνες: «Τα νεκροταφεία είναι γεμάτα αναντικατάστατους. Με Φωτάκη, Γκαρσία και Λαζάρ έχουμε δεχθεί ήδη τρία γκολ με τον ίδιο τρόπο. Έχω απάντηση, θα την κρατήσω για μένα».\nΑν νιώθουν οι παίκτες φόβο: «Αν κάποιος φοβάται ας σταματήσει το ποδόσφαιρο. Τέτοιου είδους ερωτήματα βάζω και εγώ στον εαυτό μου, με μια διαφοροποίηση. Αν έχουμε την ψυχολογία του νικητή στο μυαλό ή στην καρδιά μας; Είμαστε μία ομάδα νικητών; Η αμέσως επόμενη ερώτηση είναι ποιος κέρδισε κάτι εδώ, στην ομάδα;».\nΓια την παρουσία του Σαλπιγγίδη: «Έχω πολλές απαντήσεις. Αν δεν κάνω λάθος είναι ο δεύτερος σκόρερ της ομάδας και όταν προσπαθώ να αλλάξω ένα αποτέλεσμα, διατηρώ τους ποδοσφαιριστές που μπορούν να μας βοηθήσουν στο σκοράρισμα. Η δεύτερη απάντηση είναι ότι ο Σαλπιγγίδης παίζει στη δεξιά πλευρά, όπως και ο Γεωργιάδης. Όταν παίζουν μαζί είναι δύσκολο να πείσω κάποιον να αφήσει τη δεξιά πλευρά».\nΑν εγγυάται ότι στα play off η ομάδα θα βρει την ταυτότητά της: «Δεν είμαι τράπεζα να δίνω εγγυήσεις. Είναι ένας απλός άνθρωπος που δουλεύει. Το ότι δεν δίνω κάποιες απαντήσεις γίνεται επειδή θέλω να κρατήσω την ενότητά μας. Δουλεύω με τους παίκτες και δεν μπορώ να βγάλω κάποια πράγματα προς τα έξω. Το μόνο που μπορώ να πω στους φιλάθλους είναι ότι όποτε τους χρειαστήκαμε ήταν μαζί μας. Προσπαθήσαμε να τους δώσαμε μία νέα εικόνα για την ομάδα, χρησιμοποιώντας νεαρούς παίκτες ( Γλύκος, Σταφυλλίδης, Αποστολόπουλος, Κλάους, Γιάννου, Παναγιωτούδης) και υποστήριξαν ευγενικά αυτούς τους ποδοσφαιριστές. Αυτό που μπορώ να εγγυηθώ είναι ότι θα δουλεύουμε σκληρά για να φτάσουν αυτοί οι ποδοσφαιριστές σε ένα υψηλό επίπεδο. Επίσης, θέλω να με πιστέψετε ότι έχουμε δουλέψει πάρα πολύ σκληρά. Κάποιες φορές χάσαμε πολύ ενέργεια για το τίποτα, όπως και οι ποδοσφαιριστές. Δεν έχω κάποια άλλη λύση»\nΑν κρατάει κάτι θετικό από τον αγώνα: «Η συμμετοχή του Παναγιωτούδη. Δεν είναι η κατάλληλη στιγμή, ίσως αύριο να μπορώ να απαντήσω».\tΚατηγορία: Super League


Φοβερό: Λατρεύτηκε παικταράς στον ΠΑΟΚ, αλλά στέλνει στον... - Sportdog.gr - Αθλητικά Νέα | Ειδήσεις | Sport\n05/08/18 - 23:15\nΦοβερό: Λατρεύτηκε παικταράς στον ΠΑΟΚ, αλλά στέλνει στον Ολυμπιακό εξτρέμαρο που… πετάει!\nΠάει για νέο απίθανο super deal o Mαρινάκης.\nΌ,τι έχουν και δεν έχουν δίνουν στον Ολυμπιακό για να μπορέσουν να κλείσουν θετικά τις βασικές υποθέσεις που αφορούν κυρίως στο θέμα του χαφ, αλλά και του εξτρέμ.\nΗ περίπτωση του Ερνάνι, όπως σας γράψαμε και χθες, εξακολουθεί να βρίσκεται στα υπόψιν του Ολυμπιακού, που δεν θα έλεγε "όχι" σε ενδεχόμενη επιστροφή του Πορτογάλου ακραίου, ο οποίος δεν υπολογίζεται από τον Κονσεϊσάο στην Πόρτο.\nΠαρόλα αυτά, προκαλεί απορία το γεγονός πως μέχρι την περασμένη εβδομάδα είχε συμφωνήσει με τη Λεβάντε και ξαφνικά η κουβέντα σταμάτησε, χωρίς να υπάρχουν περαιτέρω πληροφορίες τις τελευταίες ημέρες. Κάτι που δεν αποκλείεται να σχετίζεται με τον Ολυμπιακό, πάντα σε θέμα φημολογίας.\nΠάμε τώρα και στην περίπτωση του Γκιγιέρμε, όπου ακόμα υπάρχουν αρκετές επιφυλάξεις. Όπως διαβάζει κανείς και από τον "Πρωταθλητή", υπάρχει αλλαγή στάσης στην όλη υπόθεση, αφού μέχρι χθες ο Βραζιλιάνος έλεγε "ναι" στους Ερυθρόλευκους και σήμερα οι διαπραγματεύσεις με τη Ντεπόρ εξελίσσονται σε θρίλερ.\nΔιαπραγματεύσεις που δεδομένα δεν αφορούν σε μεταγραφή τώρα, αλλά σε δανεισμό με option αγοράς του για το επόμενο καλοκαίρι. Και αυτό, μάλλον, δεν είναι πολύ βολικό για τους Πειραιώτες. Επίσης, όπως εκτιμάται, το ποσό που δόθηκε για τον Γουίλιαν (τα 2,4 εκατ. δηλαδή), στην συγκεκριμένη περίπτωση, δεν φαίνεται πως φτάνει για την απόκτηση του Γκιγιέρμε.\nΜε τα άλλα δύο ονόματα, των Ρέθιο και Άγκου, δεν φαίνεται να υπάρχει κάτι χειροπιαστό, αφού πρόκειται ούτως ή άλλως για δύσκολες περιπτώσεις, ενώ για τον πρώην άσο του ΠΑΟΚ, Μπίμπρας Νάτχο, που γράφτηκε, το πιθανότερο είναι να συνεχίσει την καριέρα του στη Ρωσία, ακόμα και στην ΤΣΣΚΑ Μόσχας.\nΣε κάθε περίπτωση, μιλάμε για παίκτη που έχει να παίξει από τον Μάιο, χωρίς προετοιμασία, και τέτοιους, τη δεδομένη στιγμή τουλάχιστον, δεν θέλουν στον Ολυμπιακό, ενώ και το κασέ του είναι "τσουχτερό", ήτοι πάνω από 1 εκατ. ευρώ τον χρόνο.\nΕπιβεβαίωση sportdog από επίσημα χείλη - Χάλασε του παικταρά - Εδώ το διαβάσατε πρώτοι!\nΣενάριο-βόμβα: Επιστροφές-ΜΠΑΜ στον Ολυμπιακό - Ποιος επιθετικός πλησιάζει Ρέντη!


Είναι αναπόσπαστο κομμάτι κάθε εμψυχωτικής ομιλίας. Είναι μια καθολική στρατηγική απέναντι σε κάθε κοινωνική πρόκληση. Να είσαι ο εαυτός σου. Καλή συμβουλή, αλλά βασίζεται σε μια όχι και τόσο βέβαιη υπόθεση: ότι ο εαυτός σου είναι μόνο 1… Όταν, στην πραγματικότητα, αυτός είναι απίστευτα πολυδιάστατος! Η αλήθεια είναι ότι, στο σώμα σου, συμβιώνεις με τρισεκατομμύρια μικροοργανισμούς. Πώς λέγεται το σύνολο του τεράστιου αυτού πληθυσμού. Μικροβίωμα.\nΤο ανθρώπινο σώμα περιέχει 10 φορές περισσότερα βακτήρια από ό, τι κύτταρα.\nΠάνω από το 50% του DNA μας είναι βακτηριακής προέλευσης.\nΠάνω από 500 διαφορετικά είδη έχουν ταυτοποιηθεί στο δέρμα και μόνο.\n… Και το πώς βλέπουμε το δέρμα μας\nΤο δέρμα είναι το σπίτι ενός ιδιαίτερου και πολύ ξεχωριστού πληθυσμού. Στην πραγματικότητα, κάθε τετραγωνικό εκατοστό του δέρματός μας φιλοξενεί ένα δισεκατομμύριο μικρόβια -βακτήρια, ιούς, μύκητες, ακόμα και ακάρεα- που ζουν σε κάθε στοιβάδα του, συμπεριλαμβανομένου και του υποδόριου λίπους. Δεν υπάρχει αμφιβολία: το μικροβίωμα είναι αναπόσπαστο κομμάτι του σώματός μας. Επηρεάζει και καθορίζει την ίδια τη φύση της ύπαρξής μας.\nΑς πάρουμε, κατ' αρχάς, την ανθρώπινη συνιστώσα της εξίσωσης: όλα τα περιβάλλοντα που σχηματίζουν τις πολυποίκιλες "κοινότητες" του σώματός μας μετέχουν ενεργά στη φιλοξενία των αμέτρητων επισκεπτών τους. Το δέρμα, για παράδειγμα, παρέχει ζέστη και υγρασία, καθώς και ιχνοστοιχεία και πηγές άνθρακα και αζώτου, προκειμένου να κρατήσει τα πλήθη των κατοίκων του ικανοποιημένα.\nΣε αντάλλαγμα, οι αποικίες των μικροβίων εκτελούν πληθώρα λειτουργιών, ώστε να κρατήσουν το σπίτι τους υγιές.